NOVI RUSKI RATNI AVION: Sami ćemo finansirati proizvodnju lovca „Šahmat“ (VIDEO) – Nacionalist\nby nacionalist September 3, 2021, 4:42 pm 1.6k Views\nFoto: Jutjub/Istoriя Oružiя\n-To, apsolutno, ne zavisi od stranih kupaca. Pored toga, imamo celokupan budžet kako uz učešće programa Ministarstva trgovine tako i vanbudžetskih sredstava ‘Rosteha’ i Objedinjene avionske korporacije. Mada i strano učešće nije isključeno, rekao je Manturov u okviru Istočnog ekonomskog foruma.\n-Još jednom napominjem da je u toku proces usvajanja odluke, dodao je Manturov.\nPremijera lakog taktičkog aviona „Šahmat“ bila je u julu 2021. godine na avio-salonu MAKS. Tada je potpredsednik Vlade Rusije Jurij Borisov izjavio da već postoji prvi preliminarni kupac.\n-Šahmat“ je laki lovac pete generacije sa jednim motorom koji će biti manje primetan za radare, pogodniji za manevrisanje i opremljen veštačkom inteligencijom. NJegovo maksimalno opterećenje će biti veće od sedam tona, a maksimalna brzina do dva maha. Kako je izjavio direktor „Rosteha“ Sergej Čemezov avion će koštati između 25-30 miliona dolara, dok slični avioni ─ francuski „Dasault rafael“ i švedski „Sab gripen“, koštaju 60-90 miliona dolara.\nIstočni ekonomski forum održava se od 2. do 4. septembra u kampusu Dalekoistočnog federalnog univerziteta u Vladivostoku. NJegova glavna tema ove godine su nove mogućnosti za Daleki istok u svetu koji se menja. Generalni medijski partner Foruma je informativna agencija RIA Novosti.


DAČIĆ O IMENOVANJU IZASLANIKA ZA DIJALOG BEOGRADA I PRIŠTINE: Oni hoće da se boksuju sa nama a da nama budu vezane ruke! | Happy BSC portal\nDAČIĆ O IMENOVANJU IZASLANIKA ZA DIJALOG BEOGRADA I PRIŠTINE: Oni hoće da se boksuju sa nama a da nama budu vezane ruke!\n- Ono što je sigurno je da predsednik Amerike ima veću volju da se dođe do nekog pravičnog rešenja nego što to ima Stejt department, odnosno ta stara diplomatija- rekao je Dačić.\n- Ukoliko postoji želja sa druge strane za kopromisom što da ne. To je samo jedna ideja koja nikad nije raspravljena, možda se pojavi neka druga ideja, nije došlo do bilo kakvog dogovora na tu temu- rekao je Dačić.\n- (Aljbin) Kurti treba da shvati da je završena predizborna kampanja i za njega je nastupio nateži mogući period, a to je da će doći na vlast- rekao je Dačić.\n- Mi čekamo da sednemo sa Prištinom i da imamo neke mogućnosti da približimo stavove. Glavni remetilački faktor će biti u Prištini, a Beograd treba da pokaže svima da nije problem nego deo rešavanja problema- rekao je Dačić.\n- Oni hoće da se boksuju sa nama a da nama budu vezane ruke, to je nemoguće, koji bi to normalan čovek mogao da prihvati- rekao je Dačić.\n- Islamska konferencija drži sastanak i poziva sve zemlje da priznaju Kosovo, Albanija je u Generalnoj skupštini pozvala sve zemlje da priznaju Kosovo, to je sad normalno a nije normalno da mi pozovemo zemlje da povuku priznanje Kosova- rekao je on.\n- Ne zato što se mi inatimo sa Kosovom, oni ne žele da postanu član da bi sarađivali u borbi protiv kriminala, oni hoće da budu članica ravnopravna sa drugim da pokažu da su država- rekao je Dačić i dodao da Srbija vodi dijalog i da je svako prejudiciranje statusa štetno za srpske državne interese.\nFoto: YouTube/ RTV/ Printscreen


Uhapšen vozač "audija" -\nUhapšen vozač “audija”\nPripadnici Ministarstva unutrašnjih poslova u Zrenjaninu, po odobrenju osnovnog javnog tužioca u ovom gradu, uhapsili su M.T. (1994) iz okoline Zrenjanina, zbog postojanja osnova sumnje da je izvršio krivično delo teško delo protiv bezbednosti javnog saobraćaja.\nSumnja se da je on sinoć oko 21 časova, u Ulici cara Dušana u Zrenjaninu, automobilom marke „audi“, izazvao saobraćajnu nezgodu i tom prilikom oštetio četiri parkirana automobila. Dvadesetodišnji putnik u automobilu je zadobio teške telesne povrede opasne po život a dva putnika lake telesne povrede.\nM.T. je određeno zadržavanje do 48 sati i on će, uz krivičnu prijavu, biti priveden osnovnom javnom tužiocu u Zrenjaninu.


14 Jul 2015 - 29 Jun 2018\nSuočeni sa presudom Suda za sportsku arbitražu (CAS) iz Lozane, koja predstavlja presedan, usuđujemo se reći sramotu za pravo i pravdu, politički jasno obojenu i skandaloznu za evropski i svetski fudbal, Fudbalski savez Srbije želi da apostrofira činjenice koje jasno ukazuju na nefudbalske elemente koji su CAS selektivno učinili sudom nepravde u slučaju Srbije i srpskog reprezentativnog fudbala.\nŽalba FSS protiv UEFA je u potpunosti odbačena, a žalba FS Albanije je, kako se navodi, delimično usvojena. I to u elementu konačnog epiloga utakmice koja je fudbalski svet upoznala sa do tada neviđenom provokacijom u sferi sporta i jasnom političkom konotacijom.\nSud koji bi morao biti apolotički doneo je presudu koja ima političko saopštenje i zbog toga pitanje - koliko košta „pravda”? Kako drugačije definisati samo jedan mali deo iz sramne presude suda nepravde u kome dron sa zastavom tkz. velike Albanije oni tumače kao „patriotski simbol”!? Ono što su osudili svi zvaničnici UEFA, izum koji je za čitav fudbalski svet, ali i ovaj region, bio jasna provokacija, samo za sudije iz Lozane nije. Odluka koja je pristrasna i predstavlja presedan a uperena je i protiv svih napora koje i FSS i država Srbije ulažu u stvaranje dobrog ambijenta na ovim prostorima, govori o neshvatanju suštine i načinu na koji je sud delovao.\nZašto Sud za sportsku arbitražu u obrazloženju presude pominje „posledice eksplozivne političke situacije koja opseda Balkan već neko vreme a posebno poslednje dve decenije”? A posle te konstatacije zastavu koja je trn u oku mnogim narodima i državama na ovim prostorima definiše kao „patriotski simbol”! Sramota za pravo i pravdu. Da li ovakvom jednostranom presudom sud za nepravdu utiče na „eksplozivnu političku situaciju”, svesno na štetu ne samo FSS već i države Srbije.\nMnogo stvari u čitavom ovom procesu izazivaju našu otvorenu sumnju a jedna od njih je i vreme kada se saopštava odluka, odnosno zašto je ista nekoliko puta bila odlagana, a u najavi je trebalo da bude saopštena pre junskih kvalifikacionih mečeva? Da li je sve ovo urađeno namenski, u sklopu aktuelnih političkih dešavanja koja nemaju veze sa sportom i fudbalom? Uostalom, sud koji nosi prefiks nezavisan, slučajno omogućava danskoj i albanskoj strani da saznaju epilog i pre donošenja odluke. Kako drugačije tumačiti komentare danskih medija, albanskog premijera?\nLicemerno je, takođe, da u odluci CAS podržavaju svi naši pravni argumenti naše argumente i „saoseća sa našim igračima i FSS” a u isto vreme podvlači neistinu u kojoj stoji da „sud nije pronašao jasne dokaze da su gostujući igrači odbili da nastave meč, a da su albanski navijači upravljali dronom”. Postoje odluke i svedočenja sudije, delegata i ostalih zvaničnika UEFA koje govore suprotno, ali za CAS je bilo važnije baviti se političkim, a ne sportskim i fudbalskim pitanjima. Neshvatljivo je i do sada neviđeno da sud potpuno poništi odluku UEFA u albanskom slučaju i kompletno je promeni.\nSkandalozno je da se prvi put u istoriji fudbalskog sporta dešava da se odlukom Suda poništavaju odluke sudije donete u terenu za igru. Tako se otvara "Pandorina kutija" za menjanje pravila fudbalske igre. To praktično znači da bi igrači i klubovi, nezadovoljni sudijskim odlukama (ofsajd, kazneni udarac...) u budućnosti mogli da pokrenu postupke pred sudovima.\nZbog svega navedenog ova odluka suda za nepravde je apsolutni presedan u svetu sporta, odluka koja nanosi veliku štetu za FSS, UEFA i za fudbalski sportu u celini.\nU narednim danima nadležni organi Fudbalskog saveza Srbije, detaljno će razmotriti sve aspekte novonastale situacije i posle konsultacija sa pravnim timom, utvrditi dalje korake po ovom slučaju. Našem savezu ostaje mogućnost da u roku od 30 dana po prijemu originalne dokumentacije, odnosno odluke Arbitražnog suda u Lozani, uloži žalbu Federalnom sudu u Švajcarskoj.\nFudbalski savez Srbije očekuje da će i UEFA, ne samo zbog činjenice da je odluka njihovih organa oborena pred Arbitražnim sudom, već i zbog zaštite osnovnih principa i pravila fudbalske igre, u smislu da su odluke sudije na terenu konačne, takođe uložiti žalbu Federalnom sudu u Švajcarskoj.\nNa kraju, s obzirom da je FS Srbije četvorostruko kažnjen u ovom slučaju, kao i zbog činjenice da je odluka politički motivisana i pravno neutemeljena, zatražićemo od UEFA i svih članica ove organizacije, da se na jednom od zvaničnih sastnaka preispita odnos i uloga CAS-a u sistemu fudbalskog sporta u Evropi.\nMILAN RASTAVAC I DUŠAN TADIĆ IZ SVETLOGORSKA\nSELEKTOR MLADEN KRSTAJIĆ IZ SVETLOGORSKA\nNEMANJA MATIĆ:SUDIJA JE BIO KATASTROFALAN\nALEKSANDAR KOLAROV:TO ŠTO JE SUDIO NEMAC,BILO BI KAO DA JE FIFA NAMA POSLALA CRNOGORCA\nSELEKTOR MLADEN KRSTAJIĆ: PRIMILI SMO NAIVAN GOL, U FUDBALU JE SVE MOGUĆE


Neki proizvođači su se deklarisali da će nastaviti da koriste dizel motore, poput Folksvagena, Mazde, Mercedesa, dok je na drugoj strani i dobar broj onih koji su se ovih agregata odrekli, odnosno izbaciće ih u fazama.\nDrugoj grupi upravo se pridružio Nisan koji veruje da će kupci zbog poreza i restrikcija sve više kupovati benzince, hibride i električne automobile.\nOvo je za Rojters potvrdio predstavnik japanskog brenda, naglasivši da se stvari neće odvijati preko noći.\n“U ovom momentu zbog velikog broja kupaca moderni dizel motori nastaviće da se isporučuju u vozilima pod Nisan značkom. U Evropi ćemo elektrifikacijom polako izgurati dizelaše iz putničkih automobila, a sve s predstavljanjem novih verzija automobila”, kazao je on.\nPodsećanja radi, Nisan trenutno koristi dizel agregate poreklom od francuskog partnera Renoa, poput 1.5, 1.6, 2.0 dCi motora koji su svakako jedni od boljih na tržištu.


Rat rečima oko nestalih bosanskih Srba | Institute for War and Peace Reporting\nSrbi tvrde da je državna agencija za nestala lica usredsređena prevashodno na pronalaženje Bošnjaka.\nPiše: Maja Bjelajac iz Banja Luke (TU br. 679, 16. februar 2011.)\nUdruženja žrtava rata u Republici Srpskoj (RS) optužila su bosanski državni Institut za nestale osobe (INO) da ne radi dovoljno na pronalaženju nestalih Srba.\nINO je odbacio te optužbe, tvrdeći da razlog za to što je identifikovano više Bošnjaka leži naprosto u tome što su oni činili većinu žrtava rata vođenog u periodu od 1992. do 1995.\nDo sada je u Bosni identifikovano oko 21,000 ostataka nestalih lica – a oko 9,000 osoba se još uvek smatra nestalima, pri čemu se veruje da među njima ima preko 1,700 Srba.\nOrganizacija porodica zarobljenih i poginulih boraca i nestalih civila (OPZPBNC) tvrdi da INO ignoriše Srbe i da je usredsređen na bošnjačke žrtve.\n„Tokom 2010. su identifikovane svega 32 žrtve iz RS-a“, izjavio je predsednik OPZPBNC-a, Nedeljko Mitrović. „Taj broj je isuviše mali, pošto se još 1,742 osobe srpske nacionalnosti smatraju nestalima. To je neprihvatljivo.“\nPrema poslednjim podacima, u ratu u Bosni i Hercegovini poginula su 104,732 lica – 68,101 Bošnjak, 22,779 Srba, 8,858 Hrvata, te 4,995 pripadnika ostalih nacionalnosti.\nProšle godine su ekshumirana 964 posmrtna ostatka, pri čemu su identifikovane 702 osobe, među kojima su 32 bile Srbi. Počev od 2008. godine – kada je osnovan INO kao državna institucija, koja je zamenila komisije za nestala lica na entitetskom nivou – identifikovane su svega 97 nestale osobe srpske nacionalnosti.\nPredstavnici OPZPBNC-a tvrde da tako mali broj predstavlja dokaz da INO zanemaruje srpske žrtve i zahtevaju da ova institucija ponovo bude zamenjena komisijama na entitetskom nivou, jer bi one navodno bile efikasnije.\nVlasti RS-a su pokazale da nemaju previše poverenja u sposobnost INO-a da obavi posao koji mu je poveren. Šest meseci nakon osnivanja INO-a, banjalučka vlada je formirala vlastito telo – Operativni tim RS-a za pronalaženje nestalih lica – čiji je zadatak takođe prikupljanje podataka o grobnicama.\nRS razmatra i mogućnost usvajanja vlastitih zakona o nestalim licima, premda na državnom nivou već postoji zakon koji reguliše pitanja poput traganja za žrtvama i prava porodica nestalih lica.\nINO pak pobija tvrdnje da nije zainteresovan za srpske žrtve, navodeći da se u svom radu rukovodi humanitarnim načelima, a ne nacionalnošću žrtava.\n„Diskriminacija apsolutno ne postoji“, kaže predsedavajući kolegijuma direktora INO-a, Amor Mašović. „Mi ne tražimo nestale Srbe, Bošnjake ili Hrvate – mi tražimo nestale sinove, kćeri i očeve.“\nŠefica banjalučke kancelarije INO-a, Miljana Bojić, kaže: „Ja tražim ostatke svoje braće, koji su Srbi, kao i svojih studenata i svih svojih zemljaka koji su nestali. Ali, kao humanitarac i profesionalac, ja tragam za svim nestalim licima, bez obzira na njihovu nacionalnost, pošto ne možemo ni znati ko je u grobu pre no što ekshumiramo ostatke i pošaljemo ih na analizu.“\nPolitička analitičarka nemačke Fondacije Fridrih Ebert (Freidrich Ebert) iz Banja Luke, Tanja Topić, tvrdi kako vlada RS-a koristi zabrinutost porodica nestalih lica za ostvarivanje vlastitih političkih ciljeva.\n„Ta udruženja [za nestala lica], koja se u RS-u shvataju kao nevladine organizacije, zapravo u velikoj meri zavise od vladinih sredstava i, na neki način, služe kao glasnogovornici vladajućih struktura“, kaže Topićeva.\n„Problem koji imamo sa nestalim licima proističe iz nepostojanja zajedničke interpretacije onoga što se desilo tokom nedavnog rata. Udruženja žrtava iz Republike Srpske priznaju samo vlastite žrtve i osuđuju samo zločine koje je počinila druga strana. Iako je činjenica da su većinu žrtava činili Bošnjaci, udruženja iz RS-a odbijaju to da prihvate, jer taj stav nije u skladu sa onim što tvrde zvaničnici RS-a.“\nPo rečima Topićeve, kritika rada INO-a i zalaganja za prenošenje ovlašćenja na entitetske komisije predstavljaju sastavni deo RS-ove politike slabljenja svih institucija na državnom nivou.\n„Naglašavanje snage institucija Republike Srpske i ukazivanje na navodnu slabost i loše funkcionisanje bosanskih državnih institucija nisu nikakva improvizacija, nego precizno isplanirana strategija banjalučkih vlasti“, kazala je Topićeva.\nNavode Topićeve odbacio je Staša Kosarac, šef Operativnog tima RS-a za pronalaženje nestalih lica i član vladajuće stranke u RS-u, Saveza nezavisnih socijaldemokrata (SNSD).\n„Te nevladine organizacije [koje se bave nestalim licima] zaslužuju da budu finansirane iz budžeta RS-a, i RS ima pravo da finansijski podržava te organizacije, na transparentan način“, kazao je on.\n„Vlada RS-a podržava one nevladine organizacije koje rade u javnom interesu, ali ni na koji način ne utiče na njihov rad. Te organizacije i udruženja žrtava, nezavisno od svojih izvora finansiranja, imaju pravo da zastupaju sopstvene stavove o svim važnim pitanjima.\n„Optužbe da se nevladine organizacije koje finansira vlada RS-a ponašaju kao glasnogovornici vlade potpuno su neutemeljene i dolaze od nekih bošnjačkih krugova iz Sarajeva, kao i od nevladinih organizacija iz RS-a koje nemaju status organizacija čiji je rad u javnom interesu.“


Države Kvinte zabrinute zbog situacije na Kosovu - JUGPRESS\nDržave Kvinte zabrinute zbog situacije na Kosovu\nDržave Kvinte saopštile su danas da su “zabrinute zbog trenutne situacije na Kosovu”.\n“Kosovo se susreće sa mnogim izazovima, kako trenutnim tako i dugoročnim, uključujući MMF program, energetsku situaciju, ali takođe i potrebom za ekonomskim razvojem, jačanjem vladavine prava, evropskom perspektivom Kosova i odnosa Kosova sa Srbijom. Građani Kosova zalužuju Skupštinu i Vladu koja može da ispuni ove izazove”, saopštile su države Kvinte.\n“Odgovornost je kosovskih lidera da formiraju ove institucije, ali takođe i da učine neophodne reforme da spreče slične potpune zastoje u budućnosti. Nadamo se da će kosovski lideri, kako u politici tako i u građanskom društvu, preuzeti vođstvo u rešavanju ovog pitanja, uključujući predlaganje konkretnih predloga. Prvi i važan princip je da bi izabrani poslanici Skupštine Kosova trebalo da prisustvuju zasedanjima Skupštine i omoguće da otpočne njen rad”, poručuju države Kvinte koju čine SAD, Velika Britanija, Francuska, Nemačka i Italija.


Loše vijesti za korisnike Fejsbuka u Evropi – Zvornik Danas\nNaslovna/LIFESTYLE/Loše vijesti za korisnike Fejsbuka u Evropi\nLoše vijesti za korisnike Fejsbuka u Evropi\nRedakcija Send an email 30. априла 2015\nFejsbuk se već dugo vremena nalazi pod istragom nekih evropskih zemalja kojima se ne sviđa njihova praksa skupljanja i iskorištavanja informacija o korisnicima.\nRičard Alan iz Zukerbergove kompanije juče je na Fejsbuku objavio tekst u kojem je upozorio kako je ponašanje tih članica EU loše, ne samo za Fejsbuk, već i za sve internetske kompanije te bi na kraju moglo rezultovati smanjenjem inovacija i negativnim uticajem na ekonomiju EU. Naime, u Fejsbuku kažu da, kada su pokretali svoj evropski ured u Irskoj prije pet godina, morali su proći kroz dugotrajan proces usklađivanja s njihovim zakonima i pravilima o zaštiti privatnosti te na početku, kada su vlasti u drugim zemljama EU imale problema s uslugama Fejsbuka, one bi to riješile s irskim regulatornim tijelima.\nPrema Alanu, to je bio najbolji način na koji bi se trebala primjenjivati pravila u Evropskoj Uniji – dakle, ako kompanija posluje u skladu s pravilima zemlje EU u kojoj je njeno sjedište, onda bi ona bez ikakvih problema trebala poslovati i u drugim zemljama Evropske unije. No, u posljednje vrijeme regulatorna tijela zemalja EU (Alan je posebno spomenuo Belgiju i Holandiju), pokrenule su brojne istrage poslovanja Fejsbuka, ponovno istražujući osnovna pravila poslovanja ove kompanije. Umjesto Evropske unije s jedinstvenim pravilima koja bi olakšala Fejsbuku i svim ostalim kompanijama te im omogućila jednostavnije poslovanje (uz, naravno, pridržavanje zakona i pravila), Alan upozorava kako se na ovaj način ponovno vraćamo na ‘nacionalnu regulaciju’, odnosno umjesto prilagođavanja poslovanja samo jednim i uopštenim pravilima EU, oni će morati prilagođavati poslovanje zakonima 28 zemalja. Uporedio je situaciju u kojoj se sada nalazi Fejsbuk sa situacijom u automobilskoj industriji te se upitao što bi bilo kada bi automobili proizvedeni u Njemačkoj i Francuskoj morali odgovarati specifičnim tehničkim zahtjevima tržišta Poljske i Španije – da je tako, kompanije poput BMW-a, Renola i Jaguara nikada ne bi postigle uspjeh i prodaju kakve bilježe svih ovih godina.\nTakva nacionalna regulacija predstavlja veliki problem za internet kompanije, zbog čega bi mnoge startup kompanije mogle propasti i prije nego se razviju, a što se tiče samog Fejsbuka, osim što će se kompaniji povećati troškovi, nove opcije sve bi sporije bile dostupne korisnicima u Evropi, odnosno neke opcije možda uopće neće biti dostupne evropskim korisnicima – što se sigurno ne bi svidjelo milionima korisnika ove mreže u Evropi, prenosi Zimo.\nDrina kažnjena sa 2.000 KM


Beograd zapošljava 100 komunalnih milicionara | Nova Ekonomija\nBeograd zapošljava 100 komunalnih milicionara\nGradska uprava Beograda je raspisala javni poziv za izbor sto kandidata koji će proći stučno ospobljavanje za obavljanje poslova komunalnog milicionara.\nSa izabranim kandidatima će biti zaključeni ugovori, a zatim će biti upućeni na obuku o trošku grada.\nPotrebni uslovi za konkurisanje je da kandidati imaju stečeno najmanje srednje obrazovanje u četvorogodišnjem trajanju i najmanje jedna godina radnog iskustva u struci, ali i da su trenutno nezaposleni.\nKandidat ne sme da bude pravosnažno osuđivan na bezuslovnu kaznu zatvora od najmanje šest meseci. Takođe, uslov je da nije dobijao otkaz u dražvnom organu, odnosno organu autonomne pokrajine ili jedinice lokalne samouprave zbog teže povrede dužnosti.\nUniforme za komunalce 1,6 miliona evra, bilo i duplo manjih ponuda\nUslovi za obuku su i da postoji psihofizička sposobnost za obavljanje poslova komunalne milicije i da ne postoji bezbednosna smetnja za obavljanje ovih poslova.\nPrijave traju do 29. decembra.\nZamenik gradonačelnika Goran Vesić je aprilu ove godine rekao da Beograd ima 320 komunalnih milicionara, a da nakon uskršnjih praznika u radni odnos stupa još 92 muškaraca i žena koji su prošli obuku.\n"Tokom maja na obuku u MUP odlazi još 52 kandidata koji su primljeni na konkursu, tako da ćemo jesen dočekati sa 470 pripadnika Komunalne milicije. Do kraja godine raspisujemo još jedan konkurs za prijem novih 150 milicionara. U ovo vreme sledeće godine imaćemo preko 600 pripadnika Komunalne milicije", rekao je tom prilikom Vesić.\nPoslovi komunalne milciije su uređeni zakonom koji je donet pre dve godine. Njihovim radom trebalo bi da se obezbedi izvršavanje nadležnosti Grada u oblastima zaštite životne sredine, ljudi i dobara, kao i zaštita i održavnaje reda u korišćenju zemljišta, prostora, lokalnih puteva i ulica i drugih javnih objekata, piše u zakonu.


U Beogradu počeo Samit Pokreta nesvrstanih\nNaslovna Info Srbija U Beogradu počeo Samit Pokreta nesvrstanih\nDomaćini skupa ove godine su Srbija i Azerbejdžan\nBEOGRAD: Jedan od najvećih multilateralnih skupova u Evropi ove godine – Samit kojim će biti obeleženo šest decenija od osnovanja Pokreta nesvrstanih zemalja, održava se u Beogradu danas i sutra (11.10.-12.10.), uz prisustvo velikog broja stranih zvaničnika.\nU Halu 5, Beogradskog sajma pristižu delegacije članica pokreta „Nesvrstanih“ iz više od 105 zemalja i brojnih međunarodnih organizacija. Na samitu učestvuje oko 50 šefova država, vlada i ministara spoljnih poslova.\nDočekuju ih šefovi diplomatije Srbije Nikola Selaković i Azerbejdžana Džejhun Bajramov, koji je inače predsedavajući ovog skupa i predsedavajaći pokretu Nesvrstani i zajedno sa Srbijom je domaćin jubilarnog skupa. Domaćini skupa, koji se održava u sećanje na Samit koji je 1. septembra 1961.godine održan u Beogradu, ove godine su Srbija i Azerbejdžan.\nNaša zemlja ima status posmatrača od 2001. godine. Pre šest decenija, lideri 25 zemalja afirmisali su ideju ostvarivanja protivteže u tada blokovski podeljenom svetu.\nU prethodnih 60 godina svet se značajno promenio, ali su podele, ipak, ostale, pa je predstojeći skup prilika da se ideji zajedničkog delovanja zemalja koje nisu među vodećim političkim i ekonomskim silama sveta, pruži novi podsticaj.\nPredsednik Srbije Aleksandar Vučić poručio je u nedelju da je vreme za obnovu ideja političke nezavisnosti i zajedničkog delovanja slobodarskih zemalja sveta, poželevši dobrodošlicu svim učesnicima.\nSamit nema primarno političku dimenziju, jer neće biti donete nikakve odluke, ali je način da svi pokažu da se sećaju beogradske konferencije pre 60 godina.\nOcenjuje se da je ovo najveći multilateralni skup u Evropi uprkos pandemiji korone.\nDržavni sekretar Ministarstva spoljnih poslova Nemanja Starović rekao je za RTS da su danas oči celog sveta uprte u pravcu Beograda.\n– Svi građani Srbije imaju razloga da budu ponosni. Danas su se okupile delegacije iz više od 100 zemalja sveta kako bi poslale poruku mira. Veliki je značaj ovakvih skupova – naglasio je Starović.\nKada je reč o bezbednosti skupa, Starović je rekao da na Samitu učestvuje 4.000 ljudi, da se primenjuju rigorozne epidemiološke mere, da su svi učesnici vakcinisani i da im je urađen pi-si-ar test.\nPrema njegovim rečima, svi koji su prisutni na Sajmu su bezbedni, mali deo učesnika je bio pozitivan na koronavirus i oni su izolovani.\n– Kada se vratimo u prošlost kada je reč o ekonomiji, u trenutku održavanja prvog samita Pokreta nesvrstanih u Beogradu pre šest decenija, za ondašnju Jugoslaviju to je bio veliki ekonomski iskorak, pre svega ka afričkom tržištu. Mi smo im ponudili ono što im je bilo najpotrebnije a to je građevinska infrastruktura i tada nastaju i naši građevinski giganti poput ‘Energoprojekta’, ‘Mostogradnje’ i drugih. Najviše se radilo u Iraku, zatim Nigeriji, Zambiji, Gabonu – rekla je za RTS glavna i odgovorna urednica magazina „Biznis i Ekonometar“ Radojka Nikolić.\nIstovremeno zbog Samita nesvrstanih izgrađeni su u kratkom roku hotel ‘Metropol’ i drugu smeštajni kapaciteti, osvetljen je Kalemegdan a to je sve bilo samo 15 godina od rata i trebalo je mnogo toga izgraditi ponovo, podsetila je Radojka Nikolić.\n– Ovaj događaj treba da se iskoristi za sklapanje novih aranžmana sa afričkim zemljama. Naši privrednici imaju šta da izvezu na ta tržišta, pre svega hranu. Mi nemamo u ovom trenutku bilateralne aranžmane sa većinom tih zemalja, zbog čega plaćamo velike carine. Treba videti koja su to tržišta najbitnija za naše privrednike i sa tim zemljama sklapati bilateralne sporazume – rekla je gostujući na RTS-u Radojka Nikolić.\nProširena primena kovid propusnice i za kladionice\nIstiče vreme za malu Vanju, mama apeluje: Pomozite mom detetu da preživi\nPrethodni tekstPoznat datum isplate 30 evra pomoći građanima\nSledeći tekstU Bačkoj Palanci održano predavanje dr Vlajka Panovića\nDa li će biti zaključivanja ocena na polugodištu?\nVučić o Zakonu o eksproprijaciji: Tražimo neka druga rešenja 07/12/2021


Saopštenje: CeSID neće posmatrati ponovljeno glasanje | CeSID\nSaopštenje: CeSID neće posmatrati ponovljeno glasanje\nGlavna Izbori 2020 Saopštenje: CeSID neće posmatrati ponovljeno glasanje\nIzbori 2020 Novosti 30.06.2020.\nCentar za slobodne izbore i demokratiju (CeSID) saopštava da neće biti u mogućnosti da posmatra ponovljeno glasanje na 234 biračka mesta u sredu, 1. jula 2020. godine.\nUprkos našoj najboljoj volji, nisu se stekli uslovi da adekvatno posmatramo izborni dan iz dva razloga.\nNajpre, došlo je do pogoršavanja epidemiološke situacije, a posebno u pojedinim opštinama i gradovima u kojima je između dva glasanja uvedena i vanredna situacija. Svesni složenosti situacije u kojoj se nalazimo verujemo da je smanjivanje zdravstvenog rizika najvažniji cilj kome treba da stremimo.\nOsim zdravstvene situacije, posmatranje ponovljenog glasanja je dodatno usložnjeno činjenicom da posmatračke misije nemaju pravo na doakreditaciju posmatrača čime smo limitirani u pokrivanju svih biračkih mesta na kojima dolazi do ponavljanja glasanja. Prvobitno selektovani i obučeni posmatrači CeSID-a su pokrivali reprezentativni uzorak i bili su akreditovani na jedinici lokalne samouprave. Ponovljeno glasanje se očekivano odvija u jedinicima lokalne samouprave koje nisu obuhvaćene uzorkom, pa je nemoguće da sa postojećim akreditacijama pokrijemo svih 234 biračka mesta, što bi jedino imalo smisla za izvođenje kredibilnih podataka o kvalitetu izbornog procesa.\nPozivamo sve aktere da u sredu, 1. jula budu odgovorni i organizuju izborni proces sa što manje rizika po javno zdravlje. Ujedno, pozivamo sve aktere izbornog procesa da poštuju propisana pravila i učine sve da ponovljeno glasanje bude slobodno i pošteno.


Biramo za vas: najmodernije čizme za jesen/zima 2020 sezonu - Lux Life luksuzni portal\nPrvi hladni dani su nas već osvojili, pa smo svi nekako na brzinu lagane letnje košulje i jesenje mantile zamenili jaknama, šalovima i drugim toplim komadima. Ipak, iako postoje vanvremenski komadi koji nikada ne izlaze iz mode, svaka sezona sa sobom donosi svoje trendove, a moramo priznati da neke od njih vredi ispratiti.\nKada se radi o modnim aksesoarima čiji realm spada i obuća, ova jesen/zima sezona poprilično je jasna – udobnost je u samom centru pažnje, baš kao i funkcionalnost. Ukoliko ste osetile potrebu da svoj modni arsenal obnovite nekim novitetima, izabrali smo za vas najbolje ponude slavnih brendova, kao što su Bottega Veneta, Prada, GANNI i mnogi drugi. Otkrijte ih u našoj galeriji, pa podelite sa nama koje biste vi odabrale.


Poseta delegacije Istorijskog muzeja holokausta „Jad Vašem“ iz Izraela Vojnom arhivu | Institut za strategijska istraživanja\nPoseta delegacije Istorijskog muzeja holokausta „Jad Vašem“ iz Izraela Vojnom arhivu\nDelegacija Istorijskog muzeja holokausta „Jad Vašem“ iz Izraela u sastavu Sara Pećanac, direktorka Odeljenja za konzervaciju i digitalizaciju i Maša Jonin, šef Odseka za arhivsku nabavku, posetila je Vojni arhiv u periodu od 23. do 26. Januara 2017. godine, radi razgovora o implementaciji međunarodnog sporazuma sklopljenog u januaru 2016. godine.\nDirektorka Instituta za strategijska istraživanja, dr Jovanka Šaranović, je zajedno sa pripadnicima Vojnog arhiva i članovima delegacije Istorijskog muzeja holokausta "Jad Vašem", dana 24.01.2017. godine, u prostorijama Vojnog arhiva, održala inicijalni sastanak na kome su započeti razgovori o implementaciji međunarodnog sporazuma dve institucije. Razgovorima su prisustvovali gospođa Alona Fišer Kam, ambasadorka Izraela u Republici Srbiji i pukovnik Harel Tagar, izaslanik odbrane Izraela u Rimu, sa akreditivima za Srbiju. Direktorka Šaranović je upoznala delegaciju Izraela sa radom i projektima ISI i Vojnog arhiva i predložila proširenje saradnje sa polja arhivistike na polje naučne delatnosti. Tokom inicijalnog razgovora precizirani su detalji implementacije sporazuma.\nDirektorka Instituta dr Jovanka Šaranović, pomoćnik direktora Vojnog arhiva, potpukovnik Duško Milojević i pripadnici Vojnog arhiva prisustvovali su 24.01.2017. godine svečanoj večeri u Rezidenciji ambasade Izraela. Njena ekselencija ambasadorka Izraela Alona Fišer Kam, zahvalila se predstavnicima Ministarstva odbrane na započetoj saradnji i iznela pozitivne utiske o poseti Vojnom arhivu. Gospođa Sara Pećanac obavestila je prisutne o aspektima saradnje dve institucije i iznela nadu u uspešnu implementaciju sporazuma.


Danas su u Vraćevšnici otvoreni 13. Dani kneginje Ljubice, dani posvećeni čuvanju sećanja na prvu kneginju obnovljene Srbije. Prisutnima se, u ime opštine Gornji Milanovac obratio predsednik opštine Dejan Kovačević. Istakao je da je u vreme ustanka Ljubica ostala u zemlji da deli sudbinu svog supruga i naroda, da je bila požrtvovana majka, hrabra, odlučna i plemenita žena. On je naglasio snažnu povezanost dinastije Obrenović sa Vraćevšnicom, ali i Gornjom Crnućom, gde se nalazi konak kneza Miloša i kneginje Ljubice.\n„Koliko je knez Miloš bio vezan za Vraćevšnicu, govori i činjenica da se, nakon 20 godina provedenih u izgnanstvu, vratio Vraćevšnici i izvršio obnovu čitavog manastira, pa s punim pravom možemo reći da je manastir Vraćevšnica duhovni dom Obrenovića. Opština Gornji Milanovac nastaviće da pruža podršku u održavanju ove značajne manifestacije, jer je na nama da čuvamo istoriju i tradiciju našeg rudničko-takpovskog kraja i njegovih znamenitih ljudi, među kojima važno mesto zauzima upravo kneginja Ljubica“, rekao je Kovačević.\nDanašnji dan obeležilo je i otkrivanje spomen-ploče na zgradi Muzeja Žilović, posvećene Miji Aleksiću, našem proslavljenom glumcu, koji vuče korene iz ovih krajeva. Spomen-ploču je otkrio predsednik opštine Dejan Kovačević, zajedno sa Mijinim sinom Veliborom.\n„Veliko mi je zadovoljstvo što u čast našeg velikana Mije Aleksića možemo da obeležimo školu u kojoj je on završio prva četiri razreda, odakle je otišao u Kragujevac, pa dalje u Beograd. Opština Gornji Milanovac, zajedno sa Kulturnim centrom pokrenula je i Dane Mije Aleksića. Nastojaćemo da još izraženije čuvamo uspomenu na Miju i da se ponosimo što je Mija Milanovčanin“, rekao je Kovačević\nU ime porodice Aleksić, prisutnima se obratio Mijin sin Velibor. Izrazio je zahvalnost opštini Gornji Milanovac i Kulturnom centru na realizaciji ove ideje i najavio osnivanje Fondacije Mije Aleksića, koja će biti korišćena za razvoj kulture u milanovačkom kraju, kao i za nagradu laureatima nagrade Mije Aleksića.\nPredsednik Kovačević imao je čast i da otvori izložbu „Jezik je hranitelj naroda“, zajedno sa direktorkom Muzeja Vuka i Dositeja Elianom Gavrilović. Postavka ove izložbe, posvećene životu i delu Vuka Karadžića i Dositeja Obradovića, smeštena je u holu Osnovne škole „Desanka Maksimović“ u Vraćevšnici.\nBogatom programu, koji su upotpunili i kazivanje stihova „Tekla reka kriva Drina“ od strane glumca Ivana Perkovića, Trio Peković – Radovan, Bojana i Nikola: Glas, gusle i harmonika, monodrama Ljiljane Jakšić „Moj otac Vuk Karadžić“ prisustvovali su i zamenica predsednica opštine Jadranka Dostanić, predsednik Skupštine opštine Lazar Nikolić, članovi Opštinskog veća, direktori javnih preduzeća i ustanova, osnovnih i srednjih škola.


SAD uhapsile više od 2.000 trgovaca drogom širom zemlje – Informer\nAmeričke vlasti uhapsile su skoro 2.000 ljudi osumnjičenih za trgovinu drogom, tokom operacije koja je trajala 20 mijeseci i čiji je cilj bio rasturanje mreže meksičkog narko kartela “La familija”, saopštilo je Ministarstvo pravde SAD.\nU operacija “Projekat delirijum”, izvedenoj u 12 saveznih američkih država i u prijestolnici Vašingtonu, uhapšeno je ukupno 1.985 ljudi i zaplijenjeno 62 miliona dolara i više od 12 tona droge, preneo je juče AFP.\nRezultati operacije saopšteni su dva mijeseca pošto su meksičke bezbjednosne snage uhapsile lidera “La familije” Hose de Hesus Mendes – Vargasa.\n“Projekat delirijum” je druga uspešna, strateški i hirurški precizno izvedena akcija, čiji je cilj bio da raskrinka i uništi jedan od najnasilnijih meksičkih kartela, ‘La familiju'”, kazao je Mishel Leonhart iz američke agencije za borbu protiv droge.\n“Aktivnostima trgovine drogom, uključujući plasiranje metamfetamina u SAD, ‘La familija’ je odgovorna za bezobzirno i nasilno uništavanje života sa obje strane granice“, kazao je on.\nOd 1. juna 221 osoba uhapšena je širom SAD, uključujući 70 ljudi koji su lišeni slobode juče i danas, precizirano je u saopštenju američkog ministarstva.\nU operaciji je koordinirano učestvovalo više od 300 federalnih, državnih, lokalnih i stranih agencija.


FSS u septembru određuje datum izbora\nBeta 15. jula 2015. 14:30\nFudbalski savez Srbije (FSS) zvanično je danas odlučio da raspiše izbore u toj organizaciji za novi četvorogodišnji mandat.\nKako je odlučeno na vanrednoj Škupštini te organizacije, Izvršni odbor FSS-a će sredinom septembra utvrditi datum izborne SKupštine.\nPredsednik FSS-a Tomislav Karadžić rekao je da ima „mnogo razloga“ za prevremene izbore, ali da „neće mnogo govoriti o njima“.\n„Žao mi je što će delegatima biti skraćeni mandati za tri-četiri meseca, ali nadam se da ćemo se videti opet u ovoj sali, jer Srbija nema drugih radnika osim ovih koje decenijama stvara“, rekao je Karadžić delegatima Skuštine u Staroj Pazovi.\nKaradžić je pozvao rukovodioce regionalnih saveza „da se dobro odmore“ i do 15. septembra razmisle o „velikom poslu“.\n„Ovo je prvi put da je FSS-u potrebna podrška i pomoć države jer u je fudbal neodrživ u ambijentu u kom radimo i igramo“, istakao je Karadžić.\nOn je posebno govorio od odluci Suda za sportsku arbitražu (CAS), nakon čije odluke je Srbija izgubila šanse za plasman na Evropsko prvenstvo.\n„Odluka CAS je poslednje upozorenje. Mi protiv ovoga moramo da se izborimo, ovo mora da prestane. Moramo da se uzmemo pameti, ne može Srbija da bude pet puta kažnjena za šest godina. Nijedna reprezentacija na svetu to ne preživljava“, rekao je Karadžić.\nPrema njegovim rečima, niko u FSS ne traži alibi za neuspeh reprezentacije.\n„Svi moramo da ponesemo odgovornost, a ja najveće“, istakao je Karadžić.\nSednicu je, između ostalog, obeležio i verbalni sukob članova Skupštine Gorana Ješića i Slaviše Kokeze.\n„Politički dogovori ne smeju da budu ispred sportskih. Pozivam sve ljude bliske premijeru, tu pre svega mislim na Slavišu Kokezu, da to ne rade. Svaka vlast prođe. Znate šta ste radili i molim vas da to više ne radite“, rekao je Ješić.\nKokeza se nadovezao da je Ješićev govor bio „politički, a ne sportski“ i da ne zna zašto je pominjao „ljude koji nisu prisutni“.\n„Voleo bih da bilo ko u ovoj sali kaže da li sam ja ikad sa bilo kim pričao o bilo kakvim temama koje nisu sportske“, kazao je Kokeza.\nKokeza se složio sa Ješićem da Skupština FSS treba da priča o sportskim stvarima i da se unapredi fudbal.\nPartizan, ako prođe Šarlroa, čeka Kiprane ili Poljake\nZvezda u plej-ofu za Ligu Evrope u Jermeniji ili Sloveniji


U Bonirigu predstavljeno senzacionalno otkriće u Srbiji: Carska palata usred njiva\nArheološka iskopavanja na lokalitetu Glac kod Sremske Mitrovice predstavljaju senzacionalno otkriće koje otvara novu stranicu u odnosima Srbije sa Evropom i svetom. Ovo je zaključak koji se stiče ...\nOvim putem ne treba žuriti\nVeliki okeanski put (Great Ocean Road), najpoznatija saobraćajnica u Australiji, ima prilično fascinantnu istoriju i krije neka manje poznata mesta vredna istraživnja. ...\nDa li je za probleme s kockom odgovoran samo onaj ko je podlegao poroku ili su krivi i oni koji ga na to navedu? Ovo je važno pitanje na koje bi trebalo da odgovori zanimljivi, "istorijski", sudski p ...\nU godinama nakon proglašenja nezavisnosti 1968. Nauru je imao drugi najveći BDP po glavi stanovnika u svetu - veći je imala samo Saudijska Arabija. ...\nJelena Dokić: Moja bitka sa kilogramima\nJelena Dokić odlučila je da obelodani detalje svoje neverovatne bitke za zdravlje, pošto je zbog oboljenja tireoidne žlezde u jednom trenutku težila 120 kilograma! Njena mentalna borba bila je te ...\nSBS radio ukida 12 jezika sa svojih višejezičkih programa, a dodaje sedam drugih. Reč je o redovnom usklađivanju sa popisom stanovništva, a na osnovu jezika koji ljudi govore kod kuće. ...\nAustralija osniva prvu državnu svemirsku agenciju\nAustralija će osnovati državnu svemirsku agenciju kao dio dugoročnog plana razvoja domaće svemirske industrije, izjavio je australijski ministar za obrazovanje i sport Sajmon Birmingem. ...\nAustralijska glumica je posetila Nedelju mode u Milanu i prisustvovala reviji svog dugigodišnjeg prijatelja Đorđa Armanija ...\nNovi hram pri misionarskoj parohiji Svetog Luke u sidnejskom Liverpulu nastavlja da raste. U tome, svakako, bitno pomažu parohijani i njihovi prijatelji koji se redovno okupljaju, kao i prošle nedel ...\nJelena Dokić ponovo trenira!\nJelena Dokić se idućeg meseca vraća u Australiju. Nekadašnja teniska šampionka i nada ovdašnjih Srba, skinula je 30 kilograma težine i vratila se na teniski teren, sanjajući da bi možda mogla ...\n"Sunbaker" je čuveno delo fotografa Maksa Dupena iz 1937. godine koje se smatra ikonom australijskog načina života i suštinom te zemlje ...\nZAPANJUJUĆA MEMORIJA Dragica spada u jedan odsto ljudske populacije koja ne zaboravlja nijedno lice koje vidi!\nDragica Brajović je devojka koja prepoznaje lica mušterija kafića u kom je radila pre deset godina. Ona čini manje od jednog procenta populacije koja pamti lica ljudi doživotno pošto ih vidi sam ...\nŠto se australijskih stambenih zajmova i tržišta tiče, ima mnogo prognoza, ali je samo nekoliko pozitivnih. Kao najozbiljnije upozorenje, međutim, čini se podatak da je skoro trećina kredita u ...\nČlanice Saveza Kola srpskih sestara Slobodne srpske pravoslavne crkve obeležile su prve nedelje septembra svoju slavu, praznik Uspenja Presvete Bogorodice. U sabornom hramu Svetonikolajevskog manast ...\nPorodica ubijene Karen Ristevski očekuje da se što pre pronađe njen ubica i ima puno poverenje u policiju koja istražuje zločin, poručila je medijima njena tetka Margarit. ...\nMelburnski univerzitet i dalje je najbolje rangirana obrazovna institucija iz Australije na svetskoj listi najprestižnijih fakulteta. Na listi koja je objavljena u utorak, Melburnski univerzitet se n ...\nPet godina od osnivanja, klub fudbalskih zaljubljenika Orlovi iz Sidneja osvojio je prvu titulu. U nedavno završenom prvenstvu u Južnom distriktu, Orlovi su pobedili u velikom finalu. ...\nTakozvane "ružne" čizme, marke UGG, nalaze se među najpopularnijim komadima iz cipelarnika mnogih dama, uprkos tome što po kriterijumu mnogih ne izgledaju privlačno. Istina je da u njima stopala ...\nStoja za "Vesti" pred put u Australiju: Spektakl za mladu publiku\nStojanka Novaković Stoja (45) je žena specifične energije koja nikoga ne ostavlja ravnodušnim. Poslednjih godina manje je zastupljena u medijima, ali to uopšte ne utiče na njenu karijeru. Ovih d ...\nDamjanovići nas drže na ognjištu\nNeka prijateljstva se bez sastanaka i viđanja mogu održavati godinama. Takve čvrste veze se redovno stvaraju između donatora i štićenika "Vesti". Neraskidive veze uspostavljene su između plemen ...


Našu teniserku Ivanu Jorović samo jedan korak deli od najvećeg uspeha u karijeri i plasmana u glavni žreb Australijan opena. Ona je u drugom kolu pobedila Belgijanku Isalin Bonaventuru sa 4:4, 7:6 (6) i plasirala se u finale kvalifikacija. Jorovićeva je 280.\nKorak do AO - Jorovićeva u finalu kvalifikacija\nSrpsku teniserku Ivanu Jorović još pobeda deli do najvećeg uspeha u karijeri i plasmana u glavni žreb Australijan Opena. Dvadesetogodišnja, 280. igračica sveta, u 2. kolu kvalifikacija pobedila je 116. mesta bolje plasiranu Belgijanku Isalin Bonaventure sa 2:0, po setovima 6:4, ...\nUspeh karijere - Jorovićeva kroz kvalifikacije do AO\nSrpska teniserka Ivana Jorović ostvarila je veliki uspeh i kroz kvalifikacije izborila je mesto u glavnom žrebu Australijan Opena. Dvadesetogodišnja, 280. igračica sveta, u poslednjem 3. kolu kvalifikacija pobedila je 116.\nOdlična Jorovićeva preskočila i drugu prepreku u kvalifikacijama\nIvana Jorović pobedila je i drugi meč u kvalifikacijama za Australijan open, pošto je bila bolja pd Belgijanke Izaline Bonaventure 6:4, 7:6 (8:6). Tweet EPA/Koca Sulejmanovic Još korak do glavnog žreba: Ivana Jorović Ovo je pravi podvig naše teniserke jer je Belgijanka mnogo ...\nKVALIFIKACIJE ZA AO: Srpkinja na korak do glavnog žreba\nIvana Jorović se plasirala u poslednje kolo kvalifikacija za Australijan open. Srpska teniserka je pobedila Belgijanku Isalin Bonaventuru rezultatom 2:0 (6:4, 7:6) posle 85 minuta igre. U narednom meču, Jorovićeva, 280.\nJOŠ JEDNA POBEDA! Ivana Jorović na korak od glavnog žreba! (VIDEO)\nDo velikog trijumfa je došla posle sat i 26 minuta provedenih na terenu Ivana Jorovic na mecu FED kupa protiv Madjarske foto: Fonet Srpska teniserka Ivana Jorović došla je na korak od najvećeg uspeha u karijeri, plasmana u glavni žreb Australijan opena .\nAO: Bravo Ivana, šteta za Danila\nIvana Jorović uspešno započela kvalifikacije za Australijan Open. Danilo Petrović posle podviga stao Srpska teniserka Ivana Jorović uspela je da izbori plasman u drugo kolo kvalifikacija za Australijan Open. Ona je u prvoj rundi bila veoma sigurna protiv dobre Holanđanke Aranče ...\nJorovićeva napravila iznenađenje u kvalifikacijama za AO, Danilo Petrović zaustavljen posle senzacije u 1. kolu!\nPolovično su bili uspešni naši predstavnici u borbi za glavni žreb Otvorenog prvenstva Australije Ivana Jorović uspešno prošla 1. kolo kvalifikacija za Australijan open foto: Fonet/Aleksandar Barda Kvalifikacije za Australijan open su se nastavile, a nažalost 25-godišnji Danilo ...\nKVALIFIKACIJE ZA AO: Jorovićeva pobedila i veoma blizu glavnog žreba\nIvana Jorovića plasirala se u drugo kvalifikacija za Australijan open pošto je u dva seta pobedila Aranču Rus sa 6:3, 6:4. U oba seta vodila se velika borba na obe strane, međutim Jorovićeva je uvek uspevala da napravi iskorak napred.\nKVALIFIKACIJE ZA AO: Petrović bez finala\nPosle senzacije u prošlom kolu kvalifikacija za Australijan open kada je izbacio Nikolasa Maua , Danilo Petrović zaustavljen je u narednom kolu i nije uspeo da se plasira u finale. KVALIFIKACIJE ZA AO: Jorovićeva pobedila i veoma blizu glavnog žreba PREŽIVELA PRAVU DRAMU: Serena ...


Uslovi korišćenja i politika privatnosti – Krpice… od čistoga sna\nPristupanjem sajtu kipina.rs, Vi prihvatate i slažete se sa svim uslovima ovoe politike privatnosti. Ukoliko ne prihvatate uslove sadržane u politici privatnosti, potrebno je da odmah napustite sajt.\nPodatke koji su bitni za isporuku naručenog proizvoda delimo samo sa kurirskom službom u slučaju potrebe\nUkoliko imate nalog na sajtu kipina.rs u bilo kom trenutku možete tražiti da ga izbrišemo kao i sve podatke koji su povezani sa vašim nalogom.\nDa bi ste poslali zahtev za brisanjem podataka, to uradite zahtevom na office@kipina.rs\nPrilikom popunjavanja narudžbenice na sajtu kipina.rs, Vi prihvatate i slažete se sa time da će administratori sajta koristiti Vaše lične podatke za sledeće namene:\nMi čuvamo Vaše lične podatke kako bismo Vam slali informacije o Vašem nalogu na sajtu kipina.rs da možemo da Vas informišemo o statusu Vaših porudžbina i radi evaluacije kvaliteta proizvoda i usluga koje koristite.\nUkoliko imate dodatna pitanja vezana za Politiku privatnosti, molimo da nas kontaktirate putem maila na office@kipina.rs\nSav sadržaj (tekstove, fotografije, audio i video materijale, baze podataka, programerski kod) na kipina.rs web sajtu je u vlasništvu Kipina doo ili su na web sajt postavljeni uz dozvolu vlasnika ili ovlašćenog nosioca prava.\nOvaj web sajt se sastoji od autorskih sadržaja, sadržaja partnera i linkova ka drugim web lokacijama. Sve sadržaje na ovom web sajtu koristite na sopstvenu odgovornost. Kipina doo ne snosi odgovornost ni za kakvu materijalnu ili nematerijalnu štetu nastalu posećivanjem linkova i stranica koje se ne nalaze na kipina.rs web sajtu, kao i na dešavanja na koje objektivno ne može da deluje i koje su van njenih tehničkih mogućnosti.\nKipina doo se obavezuje da u granicama tehnički raspoloživih resursa, a u skladu sa svetskim priznatim standardima, preduzme sve mere u cilju zaštite integriteta podataka na ovom web sajtu i zaštiti integriteta podataka preuzetih od klijenata. Bezbednost ovog web sajta osigurana je proverenim antivirusnim sistemima, naprednim firewall rešenjima, kao i konstantnim praćenjem i kontrolom servera. Kipina doo – na web lokaciji kipina.rs osigurava poverljivo postupanje sa svim sačuvanim ličnim podacima svih korisnika.\n– Kurirskoj službi, sa kojom imamo potpisan sporazum o čuvanju, profesionalnom upravljanju i skladistenju istih;\n– Državnim organima vlasti na osnovu njihovog obrazloženog i isključivo pisanog službenog zahteva u svrhu sprovođenja određenog pravnog postupka.\nKad god zaželite, možete zatražiti brisanje svojih podataka ili se odjaviti za primanje informacija putem e-pošte, SMS, Viber na email: Ukoliko imate dodatna pitanja vezana za Politiku privatnosti, molimo da nas kontaktirate putem maila na office@kipina.rs


Najbogatijih 400 izgubilo 127 milijardi dolara za dan - PKS-RPK Novi Sad\nNJUJORK – Odluka Britanaca da napuste EU izazvala je teške potrese na svim svetskim globalnim tržištima kapitala, a samo u jednom danu, 400 najbogatijih ljudi sveta izgubilo je 127,4 milijardi dolara, procene su agencije „Blumberg“.\nBogati Britanci izgubili su „samo“ 5,5 milijardi dolara, procenjuje agencija. Zbog „bregzita“, evropska tržišta zabeležila su najoštriji pad od 2008. Funta je pala na rekordno nizak nivo, što se ne pamti još od vremena premijerke Margaret Tačer.\n„Blumbergov“ indeks milijardera pokazuje da su milijarderi zbog „bregzita“ izgubili 3,2 odsto neto kapitala, što se procenjuje na 3,9 hiljada milijardi dolara. Među evropskim milijarderima, najveće gubitke ima Amansio Ortega, najbogatiji Evropljanin, koji je izgubio šest milijardi dolara.\nI mnogi drugi multimilijarderi doživeli su zbog „bregzita“ velike gubitke. Tako su prvi covek „Majkrosofta“ i prvi covek „Amazona“, Bil Gejts i Džef Bezos izgubili po milijardu dolara, koliko je izgubio i najbogatiji Britanac, Džerald Kevendiš, prenosi Sputnjik.\n„Bregzit“ nije toliko uticao na britanske bogataše — njih 15 sveukupno je izgubilo „samo“ 5,5 milijardi dolara. Suvlasnik brokerske kuc´e „Hargrivs-Lansdaun“, Piter Hargrivs, izgubio je najviše, 2,9 milijardi dolara, što iznosi 19 odsto njegovog bogatstva.\nDa ironija bude veća, Hargrivs je izraziti pobornik „bregzita“ i za kampanju za izlazak Britanije iz EU donirao je 3,2 miliona funti.\nRičard Branson, zagovornik ostanka Britanije u Uniji, pomirio se sa odlukom svojih sunarodnika naglašavajući da bi britanska „odlučnost, rešenost i osećaj za dobro“ bili neophodni „tokom meseci i godina iskušenja“.


SEEbiz.eu / RS / Ovog ljeta značajan rast letova s Bliskog istoka za Sarajevo\nAerodrom Sarajevo flydubai\nDatum objave: 09.07.2018. - 16:00:50\nAerodrom sada ima neprestane letove iz Ujedinjenih Arapskih Emirata, Katara, Kuvajta i Saudijske Arabije, dok su Muskat u Omanu i Manama u Bahreinu najpopularnije rute iz bh. prijestonice. Vodeći među prijevoznicima na Bliskom Istoku, Flydubai, trenutno održava tri dnevna leta između svog čvorišta i bh. glavnog grada. Trostruki dnevni letovi počeli su sredinom juna, nakon bajramskih praznika, i trajaće do sredine septembra. Viši potpredsednik Flydubai-a za komercijalne poslove Jeyhun Efendi je ranije rekao za EX-YU Aviation News.\n"Sarajevo je jedna od naših popularnijih ruta, ali je sezonska. Prošlog ljeta vidjeli smo rast putnika na ovoj ruti za oko 50 posto. Putnici na ovoj ruti pretežno dolaze iz Dubaija, kao i naših povezanih letova iz Zaliva. Ovo je očigledno nadolazeći turizam".\nKuvajt je trenutno najtraženije tržište iz Sarajeva, sa Wataniya Airwaysom koji je jedini operater na tom putu. Aviokompanija je povećala svoje linije između Kuvajta i glavnog grada Bosne i Hercegovine održavanjem do pet nedjeljnih letova tokom vrhunca ljetne sezone. Kuvajt Airways je saopćio da razmišlja o uvođenju usluga u Sarajevo kao dio "umjerenog širenja mreže".


Jesenji uslovi za vožnju, radovi na više deonica | NSU\nSrbija Jesenji uslovi za vožnju, radovi na više deonica\nJesenji uslovi za vožnju, radovi na više deonica\nUslovi u kojima će se danas odvijati saobraćaj biće pravi jesenji, jer će biti umereno do potpuno oblačno sa najavljenim jačim naoblačenjem u poslepodnevnim i večernjim časovima, saopštio je Auto-moto savez Srbije.\nKiša, mokar kolovoz i slabija vidljivost otežavaju vožnju i tada su zastoji i usporena vožnja češći, a podsećaju vozače i da je sa prvim kapima kiše kolovoz uvek najklizaviji.\nPutevi Srbije saopštili su danas da se na više deonica u Srbiji obavljaju radovi, zbog čega je izmenjen režim saobraćaja. Na obilaznici oko Beograda, na deonici tunel Straževica – petlja “Orlovača”, saobraćaj se odvija usporeno.\nNa auto-putu E -75, petlja “Niš Jug” izvode se radovi na montaži portala, u smeru Beograd-Vranje, od danas od 7 do 10 časova, a u smeru Vranje-Beograd, od 15 do 18 časova. Radovi u zaustavnoj i voznoj saobraćajnoj traci u dužini od 100 metara, a saobraćaj se odvija preticajnom saobraćajnom trakom. Planirane su i kratkotrajne obustave saobraćaja od 15 minuta.\nNa auto-putu E -75, petlja “Merošina” obavljaju se radovi na montaži portala, u smeru Beograd-Vranje, od 11 do 14 časova.\nRadovi u zaustavnoj i voznoj saobraćajnoj traci u dužini od 100 metara, a saobraćaj se odvija preticajnom saobraćajnom trakom. Planirane su i kratkotrajne obustave saobraćaja od 15 minuta.\nNa auto-putu E -75, na petlji “Nova Pazova”, zbog radova na rekonstrukciji natputnjaka, do 31. oktobra biće izmenjen režim saobraćaja.\nZa saobraćaj je zatvorena desna kolovozna traka, dok se saobraćaj odvija levom kolovoznom trakom. Iz smera Novog Sada ka Beogradu saobraćaj se odvija preticajnom saobraćajnom trakom na levoj strani kolovoza, a iz pravca Beograda ka Novom Sadu zaustavnom saobraćajnom trakom, na levoj strani kolovoza.\nZbog radova, za saobraćaj i dalje je zatvoren natputnjak, kao i isključenje za Novu Pazovu iz pravca Beograda ka Novom Sadu. Alternativni putni pravac – petlja “Novi Banovci” i “Stara Pazova”.\nNa putu Kalna – Crni vrh traju radovi na popravci mosta preko Goleme reke.\nSaobraćaj se odvija jednom saobraćajnom trakom uz naizmenično propuštanje saobraćaja.\nPrema informacijama Uprave granične policije u 07.30 časova, na graničnim prelazima Horgoš i Batrovci, na izlazu, zadržavanje za teretna motorna vozila je dva sata, na Kelebiji kamioni čekaju tri sata.


Sedište Muza u Srbiji - Mingl\nSedište Muza u Srbiji\nReč muzej, klasičnog je porekla. U Grčkom jeziku mouseion (gr. μουσειο), značilo je sedište Muza i ovaj pojam odnosio se na filozofsku instituciju ili mesto razmišljanja. Reč muzej se ponovo pojavljuje u XV veku u Evropi kako bi se opisala zbirka Lorenca de Medičia (Lorenzo de’Medici) u Firenci, ali se termin odnosio pre svega na sveobuhvatnost kolekcije nego na instituciju. O počecima savremenog poimanja muzeja, možemo govoriti od XVII veka, kada je po prvi put izgrađena posebna zgrada, poznatija kasnije kao Ashmolean museum. Prvi muzej u Srbiji, Istorijski muzej Srbije, osnovan je 1963 godine.\nDanas, širom Srbije nalazi se pregršt muzeja dok samo Beograd broji preko trideset. Po ocenama posetioca, u top pet muzeja u Srbiji ubrojeni su: Dunavska ulica u Novom Sadu, Muzej Nikole Tesle u Beogradu, Vojni muzej, Mauzolej Josipa Broza Tita i Muzej avijacije.\nZa mnoge si verovatno čuo/la, dok je posebnu popularnost u skorije vreme stekao Muzej savremene umetnosti, koji je nedavno ponovo otvoren. Još jedan interesantan muzej, otvoren je prošle godine u Kraljevu. Kuća Cvetića, koja datira još iz 1908. godine, pripada porodici Cvetić iz Kraljeva koja je sve ovo vreme čuvar tradicije i nasleđa lokalne građanske kulture. Reč je o privatnom muzeju posvećenom tradicionalnoj poslastici u Srbiji – slatkom.\nŠta bi mogao/la da posetiš u narednom periodu?\nMuzej afričke umetnosti: Stalne postavke\nPriče sa javne postavke: javno vođenje, je manifestacija koja će biti realizovana od 29. novembra do 24. decembra u muzeju Afričke umetnosti. U ovom periodu imaćeš priliku da čuješ priče mladih stručnjaka koji će svojom pričom i interesantnim temama pokušati da posetiocima približe stalne postavke ovog muzeja. Imaćeš priliku da čuješ nešto o kulturi Dogon, Bamana, Senufo, Dan itd. Program otvara tema Simboli moći kod naroda zapadne Afrike, 29. novembra u 10h.\nNarodni muzej u Beogradu: Pit Mondrijan i Slučaj kompozicije\nU ponedeljak, 27. novembra, Narodni muzej u Beogradu je otvorio dugo iščekivanu izložbu posvećenu biografiji jedne slike Kompozicije II, Pita Mondrijana, jednog od najznačajnijih umetnika apstraktnog slikarstva 20. veka. Slika je nastala u Parizu 1929. godine, a dve godine kasnije stigla u Narodni muzej kao poklon Odbora za širenje holandske umetnosti u Jugoslaviji. Iako to mnogi ne znaju, Narodni muzej je tada postao jedna od prvih institucija u svetu koja je u svojoj kolekciji imala rad Pita Mondrijana iz neoplasticističke faze. Pored Kompozicije IIna izložbi ćete videti i dela devetoro domaćih umetnika. Autorke kroz ovu izložbu ispričaće vam priču o različitim kontekstima u koje se ova slika periodično uplitala tokom nekoliko decenija.\nEtnografski muzej u Beogradu: dve izložbe\nEtnografski muzej ove nedelje otvara, odnosno ugošćava, dve izložbe. Prva, izložba Rte Kapur Čišti – Sari magija indijskog tkanja uvodi vas u veštine indijskih prelja i tkača, prikazanih kroz sarije. Izloženi predmeti dolaze iz sedam indijskih saveznih država i predstavljaju severne, južne, istočne i zapadne delove zemlje. Druga izložba posvećena je Prištini. Sećanje na Prištinu proizvod je akcija sestre Kola iz Prištine. Radi se o izložbi fotografija i slika kosovskih slikara, kojom se obeležava 100 godina Prvog svetskog rata i vek postojanja Prištinske gimnazije.\nDve svakako značajne manifestacije posvećene muzejima jesu Noć muzeja koja se dešava širom Srbije i Dani evropske baštine. Noć muzeja u okviru evropske nedelje muzeje ove godine održana je 20. maja i odvijala se na čak šezdeset sedam lokacija. Ova manifestacija je deo programa obeležavanja Nacionalne nedelje muzeja.\nDani evropske baštine s druge strane predstavlja najveći participativni kulturni događaj na nivou Evrope. Svakog septembra događaj se održava u preko 50 zemalja Evrope. Tokom ovih dana otvaraju se vrata muzeja, kulturnih institucija i lokaliteta sa brojinim programima specijalno napravljenim za ovu priliku, te se s toga ovi dani nazivaju i Otvoreni dani kulture.\nUkoliko te zanima kako su od strane posetilaca ocenjeni i mnogi drugi muzeji u Beogradu i Srbiji, možeš pogledati ovde.\nKratka istorija muzeja


Edukativni program predavan za zdravlje žena u resursnih centar je akreditovan od strane Ministarstva zdravlja - Solidar Suisse\nPriština, 12 Avgust 2016 Program obuke za zdravlje žena u resursnih centara primalo je akreditaciju bodova iz Odbora za kontinuiranu medicinsku edukaciju u Ministarstvu zdravlja. Ovo dostignuće je rezultat odlične saradnje između resursnih centara za zdravje zena i Centar za razvoj porodične medicine. Kao rezultat akreditacije, osoblje primarne zdravstvene zaštite, koji je u isto vreme rade na centara Zdravlje resursa žena, će dobiti 15 kreditnih poena koji ce se računati prema njihovim kreditnim zahtevima za ponovno licenciranje u Ministarstvu zdravlja i dobili su certifikat podučavavanja program u centar resursa zdravlju žena .\nCentar resursa zdravlje žena je program iniciran od Akcija za majku i dete i ima za cilj pružanje besplatne informacije na osnovu dokaza ženama i njihovim partnerima na antenatalne i postnatalne nege. U tim centrima, individualnog i grupnog savetovanja nudi prostorije svetla, šarene, udoban i privatne prostorije. Učesnicima su ponuđeni poželjno praktično obrazovanje o ishrani, trudnoća faze, pripremajući se za posao, procesa isporuke, fizičkih vežbi, novorođenče zaštite i dojenja. Posteri, rekviziti i video dopuni na učenje koje koriste vežbe, igre i igranje uloga na bolje prenose informacije. Učesnici dobijaju preuzimanje kucnih materijale na temu i praćenje kontakta sa centar babice. Ovi centri takođe, imaju za cilj da osnaži pacijent i zdravstveni radnice prema zajedničkom odlučivanju nege pacijenta u centru .\nCentar resursa zdravlje žena postoje u pet lokacija na Kosovu . Program Centra za zdravlje žena je – je podržan od strane Solidar Suisse Kosvovo , među mnogim donatorima . Solidar Suisse Kosovo posebno ,je podržavalo jačanje saradnje ovih centara kroz mrežu koja ih redovno sastaje , deli iskustva i širenje strateški razvija tih centara .


Naslovna » Avio karte » Air Serbia: Uzbudljivo leto 2014.\nAh Neša 2. april 2014. Avio karte Komentari su isključeni na Air Serbia: Uzbudljivo leto 2014.\nNove destinacije tokom letnjeg reda letenja su Budimpešta, Sofija, Bejrut, Varna, Kijev i Varšava, dok će tokom sezone godišnjih odmora avioni srpskog avio prevoznika ponovo leteti ka Splitu i Dubrovniku, Malti i Monastiru.\nSvakog dana od 30. marta Air Serbia leti za Sofiju i Budimpeštu. U skladu sa situacijom na Krimu i Crnom moru, od 1. maja iz Beograda će avioni Er Srbije leteti tri puta nedeljno za Varnu, a od 16. juna bi na ovoj liniji trebalo da se leti svakog dana.\nZa Dubrovnik avioni domaće avio kompanije poletaće tri puta nedeljno od 15. maja do 25. oktobra, a za Split i Monastir po četiri puta nedeljno od 16. maja do 24. oktobra.\nOd 29. maja sa beogradskog Aerodroma „Nikola Tesla“ avioni će poletati za Varšavu i Kijev (u zavisnosti od političke situacije u Ukrajini), dok će od 1. juna biti uvedeni svakodnevni letovi za Bejrut.\nRedovni letovi, dva puta nedeljno za Maltu u ponudi će biti od 13. juna do 19. septembra.\nTokom protekle zime Air Serbia, pored novih letova do Abu Dabija, Banja Luke, Praga, Ljubljane i Bukurešta, povećala je i broj letova ka svim postojećim destinacijama, što je saobraćajnu mrežu učinilo organizovanijom i pristupačnijom za putnike iz Srbije, regiona i putnike u tranzitu. Takođe, uvedene su povremene i specijalne promotivne akcije tokom kojih su snižene cene avio karata veoma atraktivne.\nTokom letnjeg reda letenja bar jednom dnevno Air Serbia će leteti ka 33 od 39 destinacija, a najfrekventnije linije biće ka Podgorici (15 nedeljnih letova), zatim Atini, Moskvi, Parizu, Rimu, Skoplju, Solunu, Beču i Cirihu (14 letova nedeljno), kao i ka Tivtu (13 letova nedeljno). Avioni Er Srbije će leteti devet puta nedeljno za London, šest puta nedeljno za Brisel, a u skladu sa potražnjom leteće se više puta ka Dubrovniku, Splitu, Monastiru i Malti.\nSvakodnevni letovi: Abu Dabi, Amsterdam, Banja Luka, Bejrut, Berlin, Budimpešta, Bukurešt, Kopenhagen, Diseldorf, Frankfurt, Istanbul, Kijev, Larnaka, Ljubljana, Milano, Prag, Sofija, Stokholm, Štutgart, Tel Aviv, Varna i Varšava.\nZahvaljujući kod-šer ugovorima sa deset avio kompanija, putnici Er Srbije mogu stići do svih svetskih destinacija, a iz ponude se izdvajaju putovanja preko Abu Dabija do Melburna, Sidneja i Brizbejna, kao i do Sejšela i Kuvajta (Etihad Airways).\nAir Serbia i Deutsche Bahn\nSrpska avio kompanija nastavila je saradnju sa nemačkim železnicama Deutsche Bahn (Dojče ban). Putnici iz Srbije koji lete iz Beograda do Nemačke avionima Er Srbije mogu da kupe i vozne karte do nemačkih gradova i sela koji su umreženi železnicom. Letovi od Beograda do Berlina, Štutgarta, Diseldorfa ili Frankfurta omogućavaju povezivanje sa linijama Dojče bana sa aerodromskih železničkih stanica.\nPutnici uz doplatu na cenu avio karte mogu da obezbede i karte za voz. Cene se kreću od 15 do 30 evra u jednom pravcu ili od 30 do 60 evra za povratnu kartu. Ove cene se odnose na karte u drugom razredu i moguće ih je ostvariti samo uz avio kartu. Sa avio kartom za biznis klasu, karte za voz od 55 evra u jednom pravcu važe za prvi razred.\nO uslovima za kupovinu karti za voz može se saznati više pri kupovini avio karte. (danubeogradu.rs / Air Serbia)\nTagoviaerodrom "nikola tesla" air serbia avio karte beograd dub er srbija leto turizam vesti\nPrethodni Triler „Virtuelna svest“ od 17. aprila u bioskopima\nSledeći DOB: Premijera predstave „Posle igre“ 8. aprila


RTCG - Radio Televizija Crne Gore - Nacionalni javni servis :: Ekonomija :: Toščelik: Ulažemo, ne pričamo\nINVESTICIJE 29. 04. 2013. 13:40 >> 16:54 0\nToščelik: Ulažemo, ne pričamo\nTurska kompanije Toščelik uložila do sada u nikšićku Željezaru oko 900.000 eura, a najavljuju da će ove godine investirati ukupno 5,5 miliona eura.\n„S obzirom da druge investicije u tehničkom smislu zahtijevaju dosta vremena za realizaciju prenijeće se na sljedeće godine, a vrijednost investicija će preći i 35 miliona eura“, saopštila je uprava Željezare.\nKažu da će realizovanjem planiranih investicija situacija u Željezari biti sve bolja i bolja.\n„Što se tiče proizvodnje, kao i do sada tako i ove godine proizvodi se i proizvodiće se proizvodi od kovanog čelika i isti se otpremaju i otpremaće se u inostranstvo“, poručuju it Toščelika.\nU toj kompaniji kažu i da su tokom 2012 godine sa medijima podijelili više detaljnih i strateških informacija.\n„Međutim, objavljivanje strateških informacija u okviru našeg sektora nam je donijelo i previše štete. Ovo iz razloga što dijeljenje informacija strateškog tipa sa medijima predstavlja dijeljenje istih informacija i sa našim konkurentima što nas dovodi u nepovoljan položaj u odnosu na naše konkurente u inostranstvu“, navodi se u saopštenju Toščelika.\nKažu i da više javnosti neće saopštavati „strateške informacije“.\n„Očekujemo da ovakav stav prihvatite kao stav koji je u interesu vaše zemlje“, saopštili su iz Toščelika.


Slijedi zaduženje od pola milijarde – Bankar.me\n“Analiza stanja u oblasli javnih finanija ukazuje da se u 2020. umjesto rasta desio snažan dvocifren pad BDP-a, tako da će javni dug do kraja godine preći 80 odsto BDP-a. Ovo povećanje javnog duga je najvećim dijelom prouzrokovano izrazitim smanjenjem BDP-a, to jest ekonomske aktivnosti. Ovo su zvanični podaci koji alarmatno upozoravaju da se javne finansije u Crnoj Gori nalaze u zoni ozbiljnog i zabrinjavajućeg stanja”, navodi se između ostalog u ekspozeu mandatara Zdravka Krivokapića koji je u okviru predloga programa nove vlade dostavljen juče Skupštini.\n“Procijenjena zaduženja za sljedeću godinu su jasna i biće veća od pola milijarde eura, što svjedoči da nova vlast treba da se suoči sa obavezom pronalaska nedostajućih sredstava”, dodaje se u ekspozeu.\nKrivokapić je u predlogu kao prioritete naveo i borbu protiv korupcije i kriminala, smanjenje troškova javne potrošnje, ravnopravnost svih građana, dobrosusjedske odnose sa zemljama okruženja i prijateljske sa ostalim zemljama, stvaranje povjerenja u državnu administraciju, obezbjeđenje fer izbornih uslova.\n“Stanje koje zatičemo možemo s pravom nazvati svojevrsnim državnim udarom – situacija u javnim finansijama je ozbiijna, administrativni aparat preglomazan i neefikasan, epidemiološka situacija izazvana virusom kovid je izvan kontrole, zdravstveni sistem je nadomak kolapsa, dok je medicinsko osoblje na ivici izdržljivosti. Regularnost obrazovnog procesa je pod znakom pitanja, nezaposlenost svakim danom raste usijed snazne ekonomske recesije, a građani su odavno izgubili povjerenje u institucije”, navodi se.\nPOJMOVI42. Vlada Crne Gore mandatar zdravko krivokapić nova vlada valda crne gore\nPrevious U 2019. godini samo četiri kompanije dijelile dividendu\nSljedeći Za bolji kraj 2020. i dobar početak nove godine, Telekom otključava dodatne Extra TV kanale\nVlada najavila formiranje vlastite budžetske inspekcije i Fiskalnog savjeta


Tači: Dogovor Srbije i Kosova moguć ove godine, uprkos problemima - Balkanska\n“Moramo da sednemo za sto, čak i sa najvećim neprijateljem, ali bez bilo kakvih preduslova i pokušamo da saslušamo jedni druge”, rekao je Tači u intervjuu datom uoči sastanka balkanskih lidera u Berlinu 29. aprila.\nOklevanje medjunarodne zajednice i pomešane poruke “stvaraju prostor za nacionaliste i populiste sa obe strane granice”, rekao je on.\n“Suviše često to se svodi na veliki ego i sukobe ličnosti i suviše retko čujemo o principima, standardima i vrednostima”, rekao je Tači.\nKosovo u polovičnom statusu\nKosovo je, kako piše Gardijan, sada u polovičnom statusu, priznale su ga neke zemlje EU a neke ne, i gradjani Kosova su jedini Evropljani zapadno od Belorusije kojima je potrebna viza da putuju u šengensku zonu, dok druge balkanske zemlje nemaju ove restrikcije.\nTači krivi zemlje članice EU zbog komplikovanja procesa, aludirajući na Nemačku koja se protivi delovima Tačijevog predloga, posebno onog dela koji je opisao kao korekcija granica.\nGardijan podseća da se nezvanično kao predlog pominjalo da se većinski srpska oblast na severu Kosova pripoji Srbiji a većinski albanska Preševska dolina na jugu Srbije da se prebaci Kosovu, kao i da u praksi na severu Kosova postoji neka vrsta duplog suvereniteta, sa uticajem sa Kosova i iz Srbije.\nTags: HAŠIM TAČI, KOSOVO, SPORAZUM


Japanska vlada donela novi paket podsticaja vredan 708 mlrd$\nTanjug 8. decembra 2020. 12:50\nTOKIO – Japanska vlada je donela danas nov paket ekonomskih podsticaja u iznosu od 708 milijardi dolara, u nastojanju da ubrza oporavak od dubokog privrednog pada izazvanog korona krizom, a u okviru kojeg planira velika ulaganja u nove poluge rasta, kao što su „zelene“ i digitalne inovacije.\nNovim paketom su predviđena sredstva od oko 40 biliona jena (384,54 milijarde dolara) za direktnu fiskalnu potrošnju i inicijative usmerene na smanjenje emisije ugljenika i podsticanje usvajanja digitalne tehnologije, prenosi Rojters.\nPandemija je primorala vladu Japana da ostavi po strani svoj plan fiskalnih reformi, uprkos tome što ima najveći javni dug u industrijskom svetu, koji je dvostruko veći od bruto domaćeg proizvoda zemlje.\n„Pripremili smo nove mere za očuvanje zaposlenosti, za podršku poslovnoj aktivnosti i obnavu ekonomije, i otvorili put za ostvarenje novog rasta u ‘zelenim’ i digitalnim oblastima, kako bismo zaštitili živote i egzistenciju ljudi“, rekao je premijer Jošihide Suga na sastanku sa rukovodiocima vladajuće partije.\nS novim paketom mera ukupna vrednosti japanskih podsticaja vezanih za ublažavanje efekata pandemije koronavirusa dostići će oko tri biliona dolara, što je iznos koji odgovara obimu od približno dve trećine BDP-a te zemlje.\nSuga je naveo da će novi podsticaj povećati BDP Japana za oko 3,6 posto.\nJapanska privreda, treća po veličini u svetu, porasla je u trećem kvartalu za 23 posto, nakon najvećeg posleratnog pada u prethodnom tromesečju, a mnogi analitičari predvidaju da će treći talas Kovida-19 usporiti privredni oporavak.


Poseta minstarstvu za rad, zapošljavanje i socijalna pitanja – Savez slepih Srbije\nU utorak, 17. avgusta 2021. godine, delegaciju Saveza slepih Srbije koju su činili predsednik saveza Milan Stošić, sekretar Jelena Stojanović i član Upravnog odbora Milan Nedeljković, primili su ministarka za rad zapošljavanje boračka i socijalna pitanja, prof.dr. Darija Kisić, Tepavčević, i pomoćnica ministra iz sektora za osobe sa invaliditetom Biljana Barošević.\nNa sastanku se razgovaralo o predstojećim aktivnostima Saveza slepih Srbije, kao što su međunarodna konferencija o profesionalnoj rehabilitaciji i zapošljavanju slepih i slabovidih osoba, i obeležavanje\n75 godina rada saveza i 50 godina postojanja biblioteke za slepe “Dr Milan Budimir”.\nPredstavnici saveza su istakli potrebu osoba sa invaliditetom za uvećanjem iznosa dodatka za pomoć i negu drugog lica, koji se godinama nije uvećavao, kao i važnost izmene načina usklađivanja ovih primanja, koja veliki broj osoba sa invaliditetom koriste kao kompenzaciono pravo.\nMinistarka je istakla da razume ovaj problem i da će raditi na tome da se u zakone implementiraju rešenja koja će omogućiti uvećanje iznosa i i usklađivanje ovog veoma važnom prava za sve osobe sa invaliditetom.\nIsto tako, naveden je problem finansiranja lokalnih organizacija od strane jedinica lokalnih samouprava, i potreba da resorno ministarstvo lokalnim samoupravama uputi preporuku za kontinuirano pružanje finansijske podrške organizacijama članicama saveza, posebno međuopštinskim, koje okupljaju slepe i slabovide osobe sa teritorije više opština.\nDogovoreno je da ministarstvo u vreme kada lokalne samouprave kreiraju budđete za sledeću godinu uputi pismo preporuke za podršku u finansiranju aktivnosti i rada lokalnih organizacija.\nSavez će nastaviti i u buduće da se zalaže za konkretna rešenja u cilju unapređenja kvaliteta života svih slepih i slabovidih osoba u Republici Srbiji.


Misija OEBS u Srbiji podržava razvoj Uprave za izvršenje krivičnih sankcija | OSCE\nPočetna strana Novosti Vest i saopštenja Misija OEBS u Srbiji podržava razvoj Uprave za izvršenje krivičnih sankcija\nNovi Nacrt strategije za razvoj sistema izvršenja krivičnih sankcija biće predstavljen danas na okruglom stolu koji zajedno organizuju Misija OEBS u Srbiji i Uprava za izvršenje krivičnihih sankcija Ministarstva pravde i državne uprave. Skup će takođe biti prilika za javnu debatu o nova dva zakona – Zakonu o izvršenju krivičnih sankcija i Zakonu o probaciji.\n“Nova strategija postavlja osnovu za unapređenje zatvorskog sistema u Srbiji u skladu sa ciljevima OEBS-a i doprinosi napredovanju Srbije na svom putu ka EU,“ izjavila je Pola Tide, vršilac dužnosti šefa Misije OEBS u Srbiji. “Novi zakon o izvršenju krivičnih sankcija uvodi efikasan sudski nadzor nad izvršenjem krivičnih sankcija, što je od ključnog značaja za zaštitu prava zatvorenika.”\nTide je dodala da Zakon o probaciji po prvi put detaljno reguliše primenu alternativnih sankcija i mera i uvodi odgovarajuću brigu o licima koja su odslužila kaznu. “Adekvatna briga nakon otpuštanja predstavlja veoma bitno sredstvo u sprečavanju ponovnog vršenja krivčnog dela i na taj način pomaže licima koja su odslužila kaznu da postanu primerni građani.”\nUčesnici ovog dvodnevnog skupa su upravnici zatvora, predstavnici pravosuđa, nezavisnih institucija i civilnog društva.


СУПРОТНО ЗАКОНУ О ДРЖАВНИМ СЛУЖБЕНИЦИМА – ГСПРС Независност\nСУПРОТНО ЗАКОНУ О ДРЖАВНИМ СЛУЖБЕНИЦИМА\nНасловна/Новости/Актуелно/СУПРОТНО ЗАКОНУ О ДРЖАВНИМ СЛУЖБЕНИЦИМА\nСтвара се оправдана сумња да и због оваквих активности Владе РС наилазимо на потешкоће у примени прописа који се односе на преузимање и пријем у радни однос\nVlada Srbije odlučila suprotno Zakonu o državnim službenicima\nMarko Đurić još tri meseca u v. d. statusu\nDirektor Kancelarije za KiM biće vršilac dužnosti ukupno 12 meseci\nAUTOR: V. ANDRIĆ – B. CVEJIĆ\nBeograd – Direktoru vladine Kancelarije za Kosovo i Metohiju Marku Đuriću drugi put je produžen status vršioca dužnosti za tri meseca, iako Zakon o državnim službenicima predviđa drugačije. Vlada Srbije je, naime, još početkom godine formalno razrešila više od stotinu funkcionera koji nisu izabrani na javnim konkursima i „prebacila“ u v. d. status dok se novi čelnici ne izaberu u skladu sa procedurom.\nDirektor Kancelarije za KiM razrešen je sa te funkcije i imenovan kao v. d. direktora u martu ove godine na period od šest meseci, ali mu je već 10. septembra produžen takav status na još tri meseca. Vlada Srbije je ponovo, na sednici 17. decembra, produžila Marku Đuriću vršenje dužnosti za još tri meseca, odnosno do 21. marta, iako Zakon o državnim službenicima predviđa ukupno najviše devet meseci za taj status.\n„Do postavljenja državnog službenika na položaj može biti postavljen vršilac dužnosti na šest meseci, bez internog ili javnog konkursa. Za vršioca dužnosti može se postaviti lice koje ispunjava uslove za rad na položaju određene ovim zakonom i pravilnikom o unutrašnjem uređenju i sistematizaciji radnih mesta u državnom organu. Interni, odnosno javni konkurs za popunjavanje položaja na koji je postavljen vršilac dužnosti oglašava se u roku od 30 dana od dana postavljenja vršioca dužnosti. U slučaju da se interni, odnosno javni konkurs ne okonča postavljenjem na položaj, status vršioca dužnosti može se produžiti najduže još tri meseca“, navodi se u Zakonu o državnim službenicima.\nOvo nije jedini neuobičajeni primer kadriranja u javnom sektoru. Služba za upravljanje kadrovima Vlade Srbije raspisala je prošle sedmice javni konkurs za pomoćnika ministra za predškolsko i osnovno obrazovanje, koji je otvoren do 24. decembra, uprkos tome što je još u septembru na internom konkursu na ovu poziciju izabrana Slavica Jašić, koja trenutno radi u Ministarstvu prosvete.\nKako je Danas pisao, Željki Radojičić Lukić, koja je bila na mestu v. d. pomoćnice ministra prosvete za predškolsko i osnovno obrazovanje, istekao je mandat u septembru, nakon čega je ministar prosvete Srđan Verbić uputio vladi zahtev da se na to mesto postavi Slavica Jašić. Vlada se tri meseca o tome nije izjašnjavala, da bi na sednici 16. decembra retroaktivno produžila v. d. status Radojičić Lukić na tri meseca i to od 20. septembra. Prema saznanjima našeg lista, Radojičić Lukić nema podršku ministra prosvete Srđana Verbića da ostane njegova pomoćnica za predškolsko i osnovno obrazovanje.\nKonkursi još nisu završeni\nPrema podacima Službe za upravljanje kadrovima u maju je, na primer, samo trećina funkcionera bila izabrana na javnim konkursima. Kako su tada rekli Danasu, u državnoj upravi nalazilo se samo 105 pomoćnika ministara, direktora uprava, pomoćnika direktora i drugih funkcionera koji su postavljeni po sprovedenom konkursu, od ukupno 359 položaja koliko broji državna uprava. Iako se očekivalo da do kraja godine budu sprovedeni konkursi za sva već popunjena mesta u državnoj službi, to se ipak nije desilo.\n– See more at: http://www.danas.rs/danasrs/politika/marko_djuric_jos_tri_meseca_u_v_d_statusu_.56.html?news_id=313226#sthash.9n15M3e1.dpuf


Naši partneri – Humanitarna organizacija "DEČJE SRCE"\nFond za socijalne inovacije nam je poverio kao organizaciji sa najvećim renomeom iz oblasti rada sa osobama sa smetnjama u razvoju da pokrenemo projekat „Struktuisanje i institucionalizacija usluge “Dnevni boravak“ u 5 regiona Srbije. Istraživanje koje smo sproveli i objavili korišteno je kao osnova u postavljanju usluge Dnevni boravak na nacionalnom nivou.\nŠkole su nam partneri na polju usluge Lični pratilac deteta i programa „Škola životnih veština“, kao i uključivanju dece koja nisu nikada išla u škole u školski sistem.\nOrganizacije u inostranstvu (Češka, Švedska, Austrija, Italija, Bugarska, Engleska, Nemačka itd.) pokušavaju da programekoji su u njihovoj zemlji pokazali dobre rezultate u radu sa osobama sa smetnjama u razvoju inplementiraju kod nas. Prenos znanja je okrenut i od nas prema njima jer je organizovan rad sa decom i osobama sa smetnjama u razvoju u našoj zemlji začet još šezdesetih godina prošlog veka, tako da je naše i praktično i teorijsko znanje veliko. Partnerstvo je neophodno i važno i njima i nama.


"Pitanje nevećinskih zajednica na dnevnom redu dijaloga"\nPitanje nevećinskih zajednica na Kosovu je na stolu, na dnevnom redu trenutnih pregovora, odnosno razgovora stručnjaka, a ta tema je otvorena kao što je i najavljeno, rekao je Petar Stano, portparol Evropske unije za spoljnu politiku i bezbednost i dodao da ne bi išao dalje od onog što je najavljeno i izlazio sa detaljima, kako bi ostavio prostor da se sa procesom nastavi.\n"Što se tiče izjave Miroslava Lajčaka, mislim da je jasno i da je to pozicija cele EU koja i stoji iza insistiranja na nastavku dijaloga. Krajnje je vreme da se reše sva pitanja i krajnje je vreme da se pronađe zajednički prihvatljivo rešenje, koje bi rezultiralo pravnoobavezujućim sporazumom o normalizaciji odnosa Srbije i Kosova", rekao je.\nStano smatra da je normalizacija trebalo odavno da se dogodi, ali da EU pokušava da sva pitanja dovede do uspešnog rešenja.\n"Naša želja i cilj je da se ovi razgovori završe što je pre moguće, ali ponavljam, na dvema stranama je da nađu zajedničko rešenje, koje će biti definisano u pravnoobavezujućem sporazumu o normalizaciji odnosa", zaključio je portparol Unije.\n27.09.2020 “Maske su obavezne u svim aktivnostima izvan domova” (250)


Američke trupe na manevrima u Nemačkoj\nBerlin još nije primio potvrdu iz Vašingtona o izveštajima da SAD planiraju povlačenje hiljada vojnika iz Nemačke, izjavila je danas ministar odbrane Anegret Kramp Karenbauer.\nKarenbauerova, koja je liderka Hrišćansko-demokratske unije, stranke kancelara Angele Merkel, rekla je da ne želi da spekuliše o ovim izveštajima bez potvrde.\n"Činjenica je da prisustvo američkih trupa u Nemačkoj služi ukupnoj bezbednosti NATO saveza, pa samim tim i američkoj bezbednosti. To je osnova na kojoj mi sarađujemo", rekla je Karenbauerova.\nAmerički predsjednik Donald Tramp naredio je vojsci SAD da premesti 9.500 vojnika iz Nemačke, izjavio je neimenovani visoki američki zvaničnik u petak, 5. juna.\nU Nemačkoj je stacionirano 35 hiljada američkih vojnika, plus 17 hiljada američkih i 12 hiljada nemačkih civila zaposlenih u Armiji SAD u ovoj zemlji,što je ostatak kontingenta od 250 hiljada pripadnika armije SAD iz vremena Hladnog rata. Još nekoliko desetina hiljada radnih mesta u Nemačkoj zavisi od američke vojske.\nTramp je izjavio prošle godine da razmatra uvođenje sankcija upozorivši Nemačku da je zbog energenata previše zavisna od Moskve, te da je njen "talac".\nTramp je tada izjavio da vlasti u Berlinu i dalje ne izdvajaju dogovorenih dva procenta bruto domaćeg proizvoda za odbranu. Zato je najavio stacioniranje hiljadu američkih vojnika u Poljskoj, koji će najverovatnije biti prebačeni iz Nemačke.


Vučić: Srbija mora da sačuva svoje nacionalne interese – ProSrpski Portal\nVučić: Srbija mora da sačuva svoje nacionalne interese\nvesti — 05/02/2019 comments off\nPredsednik Srbije je, u intervjuu na Televiziji Hepi, rekao da je podrška građana sve snažnija "uprkos najžešćim napadima sa raznih strana". Istakao je da nije lako izdržati spoljne pritiske, koji imaju veliki uticaj na našu zemlju.\nKako kaže, sa jedne strane spolja žele slabiju Srbiju, da je nateraju na rešenje za Kosovo koje ne bi bilo kompromisno, drugi žele da ne dođe do rešenja, a treći da Balkan bude poligon sukoba.\n"Nama nijedna opcija ne odgovara. Mi moramo svojom budućnošću i rešenjima da se bavimo", istakao je Vučić.\nGovoreći o kosovskom "čvoru", predsednik je naveo da se ne možemo praviti da se ništa nije dogodilo, jer je Kosovo proglasilo nezavisnost 2008. godine.\nNaglasio je i da nijedno rešenje za KiM neće postojati ukoliko ga većina naroda ne prihvati, ali je dodao i da se trenutno ne govori ni o kakvim rešenjima, jer nema ni razgovora.\n"To sam rekao stotinu puta. Ja neću da se igram kao u Makedoniji sa konsultativnim referendumima na kojima narod kaže da je protiv, a vi u skupštini izglasate to. Mislim da je to dobar sporazum za njih, pozdravio sam ga, ali način na koji je to izvedeno, ja to nikada ne bih uradio", rekao je predsednik.\nKako kaže, kada referendum ne uspe, može samo da konstatuje da referendum nije uspeo i demokratski da se to saopšti javnosti.\n"Da je u Srbiji postojao bilo kakav referendum, da smo dobili 49 odsto, a druga strana 51 odsto, moje je da podnesem ostavku i da kažem, referendum u skladu sa Ustavom i zakonom nije uspeo, građani su se odlučili za neku drugu opciju. To bi bio epilog zato što morate da poštujete građane", naveo je Vučić.\nKako je rekao, narod je nosilac vrhovnog suvereniteta i ne može se ići protiv njegove volje,\n"Niko neće da se igra sa sudbinom naroda i države, ni na koji način i ja sam zahvalan tu i patrijarhu Irineju na njegovom racionalnom i ozbiljnom stavu koji razume našu muku na KiM, ali i muku našeg naroda u RS, Hrvatskoj, Crnoj Gori", kazao je Vučić.\nPrimetivši da je bilo primedbi na račun patrijarha, Vučić je konstatovao da se on ponaša ozbiljno i da je njegov posao da bude odgovoran, a ne da se nekome dodvorava.\n"Znaju da nije Srbija slaba kao 2008. ili 2010. godine. S druge strane ne ponašamo se bahato, mi poštujemo međunarodne pravne principe. Mi razumemo realnost, suština je da zaštitite svoje interese, da zaštitimo naš narod na KiM, ako nećemo mi to da radimo, ko će da radi. Albansko rukovodstvo je pokazalo da im nije stalo do Srba, pokazali su da oni žele da Srbi napuste KiM", rekao je Vučić.\n"Učiniću sve da sprečim ratni sukob"\nPredsednik kaže da je spreman da učini sve što može, sve što nije ponižavanje i rušenje Srbije, kako bi sprečio da dođe do bilo kakvog ratnog sukoba, a da pri tome čuva dostojanstvo Srbije.\nOštro je odgovorio na kritike onih koji su se, navodi, "nakrali para i svoju decu sakrili u inostranstvu", poručivši im da se on bori za Kosovo i da se danas tamošnji Srbi osećaju slobodnije nego pre 10 godina.\nNa opasku novinara da smo na domak sporazuma o Kosovu, predsednik ističe da nismo nikada bili. A, na komentar da bi možda za to dobio Nobelovu nagradu, odgovara da se i 2013. smejao pričama da bi tu nagradu dobili Tači ili Ivica Dačić.\n"Malo je Tači predlagao sebe, malo je Dačić sebe, a ja sam se smejao i tada. Pustite me Nobelove nagrade", kaže Vučić i naglašava da je Dačić tada uradio važan posao za Srbiju.\nŠto se tiče razgraničenja, Vučić je upitao da li neko veruje da će Albanci sa oduševljenem da prihvate kada im neko kaže da je Kačanik staro srpsko mesto.\n"Pa, ćemo mi sada da ušetamo, verovatno na konjima – prekinite da pričate gluposti, prestanite da lažete i kažite šta se tamo događa. To je mesto gde ima najviše ‘isisiovaca’ po glavi stanovnika u svetu", rekao je Vučić.\nUpitao je da li je cilj da se reši problem, ili da se ratuje.\n"Ako hoćete da se bijemo, onda prvo da vidimo gde su čija deca, čija će deca da stradaju. Nisam siguran da oni koji se tako junače razmišljaju na taj način da njihova deca ginu. Moja deca neće nigde da idu… Šta god se u Srbiji desi biće tu, ali ja ne bih voleo da idu u ratove i sukobe", kaže Vučić.\nPovodom stanja koje je zatekao kada je došao na vlast, Vučić je kritički govorio o vremenu kada je Kosovo proglasilo nezavisnost i ponašanju tadašnjeg predsednika i premijera. Naveo je da je jedan otišao u Rumuniju, a drugi izdao dva saopštenja.\nTakođe je rekao i da nije neodgovoran da nekoga optužuje za paljenje američke ambasade, a da njega za to niko ne može da optuži.\nVučić je oštro kritikovao današnju opoziciju, ističući da su simbol njihove politike vešala, dok je simbol njegove politike, kako kaže, budućnost Srbije, fabrike, škole i stanovi za mlade ljude.\n"Nimalo laka pozicija Srbije"\nŠto se ekonomskog razvoja tiče, predsednik smatra da sa tim nemamo problem.\n"Problem je stabilnost u regionu sa ovakvim svetskim okolnostima. Za nas ta pozicija nije nimalo laka, naročito kada imamo nerešene odnose sa Prištinom…", rekao je Vučić.\nNa konstataciju da su neki predlagali da Beograd uvede kontramere Prištini, pošto je ona uvela taksu od 100 odsto na robu iz centralne Srbije, Vučić je uzvratio pitanjem – šta bi Srbija time dobila.\n"Šta bi bio rezultat osim sve veće nervoze? Šta bismo dobili, osim što bismo pokazali koliko smo jaki i nekome naudili? Šta bi Srbija imala od toga? Možda manje posla, manje radnih mesta…", konstatovao je predsednik.\nPodsetio je na napad na njega pre nekoliko godina u Srebrenici i upitao da li je trebalo da odluči da prekinemo diplomatske odnose sa BiH dok ne istraže koje je pokušao da ga linčuje, što BiH, kako kaže, neće da uradi.\nU tom kontekstu, naglasio je da nije važan on, već je važno da imamo mir sa Bošnjacima i pristojne odnose.\n"To je suština. Kada vodite državu, morate da pokazujete trpeljivst i strpljenje veće nego kada ste ‘običan čovek’, jer svaki vaš potez može da nanese štetu zemlji, a to ne možete da dozvolite", rekao je Vučić.\nKampanja "Budućnost Srbije"\nZa četvrtak je najavio početak kampanje, pod nazivom "Budućnost Srbije", u kojoj će obići sve okruge u Srbiji kako bi građanima predstavio šta je u prethodnom periodu postignuto i šta će još biti urađeno.\nNaveo je da će kao predsednik Srbije obići 25 okruga u centralnoj Srbiji, Vojvodinu i Beograd, kao i četiri okruga na Kosovu i Metohiji.\nKako kaže, krenuće se od Pčinjskog okruga, gde se završava najteži deo puta kroz Grdeličku klisuru, ali gde će se raditi i na izgradnji jeftinih stanova.\n"Uz subvencije države, verujem da ćemo moći da ponudimo kvadrat za 400 evra u Vranju, da ljudi ostanu da žive tamo i u celom Pčinjskom okrugu", rekao je Vučić.\nOčekuje da obiđe više od 100 opština, da čuje primedbe ljudi, šta ih tišti, ali i da pokaže koliko škola, vrtića i bolnica je otvoreno ili obnovljeno.\nPodsetio je da je u Nišu otvoreno šest novih fabrika, da uskoro kreće izgradnja auto-puta prema Merdaru i Prištini, te da je to strateški put za Toplicu.\n"Naš slogan je ‘Budućnost Srbije’. Smatramo da smo promenili izgled zemlje. Stvari nisu idealne, nikada neće ni biti, ali smo mnogo toga dobro učinili, a možemo i hoćemo još napornije da radimo", rekao je predsednik.\nPriča o budućnosti se, dodaje, odnosi na nove fabrike, izgradnju stanova za snage bezbednosti, a kasnije i za deo prosvete, deo medicinskih radnika, mlade bračne parove…\n"Zanimaju me obični ljudi koji su nezadovoljni"\nVučić je u intervjuu komentarisao i proteste u Beogradu, ističući da se nije uplašio vešala, te da pristojni ljudi to ne bi smeli da rade.\nDodao je da je bilo raznih pokušaja da se za to optuži mladić koji nije u Srbiji, ili da se umanji značaj ovakve pojave na protestu. Povodom informacija da je to "podmetnuto" iz SNS-a, naveo je da su mladići koji su to nosili, od kojih je jedan maloletan, podstaknuti iz vrha političke organizacije koja je najvažniji član SZS.\nUveren je, kaže, da će oni u budućosti popraviti svoj stav – kroz obrazovanje i školovanje, a ne kroz kazne.\nPodsetio je i na vulgarne izjave iz opozicionih redova i dodao da niko od njih nije osudio vređanje novinarki, niti gradske zvaničnice. Istakao je i da je cilj njihove politike da spreče napredak Srbije, a da neće uspeti da to sprovedu u delo.\nŠto se tiče samih protesta, Vučić je poručio i da će narodne zahteve uvek da čuje i da sluša, ali da neće da prihvati nijedan zahtev Dragana Đilasa, Vuka Jeremića i Boška Obradovića, za koje kaže da imaju samo zahtev da "mogu da nastave pljačku Srbije".\nPoručio je da su ozbiljni argumenti na strani SNS, te da su, kako kaže, oni koji vode SZS zatvarali fabrike, dok je aktuelna vlast dovela investitore, podigla rast 4,5 odsto, smanjila nezaposlenost sa 25,9 na 11,1 procenat.\nNapomenuvši da je jedan deo onih koji učestvuju u protestima politička elita bivšeg režima, Vučić je rekao da ga zanimaju i da želi da govori o običnim ljudima, koji su zaista nezadovoljni. Dodao je da tu ima i onih koji su izgubili beneficije koje su ranije imali.\n"Nije veliki broj onih koji zaista učestvuju u protestima, ali imamo značajan broj ljudi koji su nezadovljni i to se ne ogleda kroz proteste. Veći je broj ljudi koji iskazuju nezadovoljstvo i o njima želim da brinem, da vidimo šta ne uspevamo", naveo je Vučić.\nSvestan je, kaže, da su to ljudi kojima se vlast ne obraća dovoljno, kojima se čini da su zapostavljeni i da ne mogu da donose odluke, da se ne pitaju koliko bi trebalo.\n"Prihvatam da je moguće da tu grešimo i gledaćemo da to ispravimo", poručio je predsednik.\nKako kaže, narodne zahteve će uvek da čuje i da sluša.\n"Ono što možemo da ispunimo, to ćemo da ispunimo. Što ne možemo – tako ćemo reći narodu. Ali, neću da ga lažem i, pre svega nećemo da pljačkamo narod, onako kako su ga oni pljačkali deceniju i više", rekao je Vučić.\nNa pitanje kakvi su zahtevi demonstranata stigli do Predsedništva, Vučić odgovara da ne zna jer su, ističe, sva pisma koja su ostavljali sklanjali "odmah nakon što bi otišle kamere".\nPovodom podrške univerzitetskih profesora, rekao je da ne pristaje na priču o podeljenom društvu, jer su njemu svi važni. Navevši da većina nije potpisala pismo podrške, Vučić je rekao da želi da razgovara sa onima koji jesu i da čuje sve argumente.\n"Ja ne mogu da kažem da je Kosta Čavoški, šta god ja mislio o njegovim stavovima, neko ko ne zaslužuje poštovanje", rekao je Vučić.\nKako kaže, potpisali su i oni koji su videli prvu priliku i pomislili da je gotov, ali je više onih koji su potpisali iz ubeđenja, sigurni da su nešto dobro za Srbiju uradili.\n"Nasilje neće biti dozvoljeno"\nKomentarisao je i spot SNS na račun opozicije i protesta, navevši da ne zna šta je u njemu pretnja. Takođe je izjavio i da opozicija, kada govori o izbornim uslovima, ne uzima u obzir da je sadašnja vlast birački spisak od njih nasledila.\nOcenio je da građane interesuju njihov život i napredak, "a ne ko će od tajkuna da bude još bogatiji, a ko siromašniji".\n"Oko 99 odsto ljudi navija za svoju zemlju i želi da ona ide napred i zato cene rad, marljivost i poštenje", naveo je predsednik.\nŠto se tiče zahteva za smenu, predsednik je rekao da za to postoji ustavna procedura i da mogu da ga smene, ali je ocenio da za to nemaju dovoljan broj glasova poslanika, niti narodnu volju.\n"Jedino što ne mogu jeste nasiljem. Sve drugo, demokratski je u redu", rekao je Vučić.\nPodsetio je na psovke Dragana Đilasa upućenih jednom mladiću, kao i na to što bivša vlast tokom 12 godina vladavine nije uspela da kazni ubicu Slavka Ćuruvije, niti se izvinila zbog ubistva mladića Ranka Panića čiju je fotografiju pokazao u studiju.\nTadašnja vlast je, ističe Vučić, krila da je Panić stradao 2008. godine, tokom demonstracija zbog hapšenja Radovana Karadžića.\nPredsednik smatra da mu opozicija "nikada neće oprostiti" što je, kako kaže, "imao petlju" da uradi sve ono što oni nisu smeli. Naveo je i da građani dobro vide ko se bori i ko je podigao Železaru i RTB Bor.\nIzjavio je da je podrška SNS-u porasla od početka demonstracija i objasnio termin "kapilarni glasovi".\nTo, kako kaže, označava postupak u kojem se od nekih uglednih simpatizera stranke traži da utiču na druge ljude da glasaju za stranku. Tu se, kako je naveo, ništa ne događa na biračkom mestu, a na taj način se, dodaje, skupljaju glasovi u skoro svim zemljama sveta.\nKomentarišući primedbe na slobodu medija, Vučić je naveo da "opozicija ima najvećeg operatera SBB, da vlast 24 sata sedam dana u nedelji napada Televizija N1, kao i mnogi nedeljnici i drugi mediji", ali da se ipaka sve kritike svode na Pink.\nNaglasio je da svaka privatna televizija ima pravo da iznosi svoje opredeljenje, kao što to čine i uticajne svetske televizije, poput Si-En-Ena.\n"RTS je pristojna televizija. Mnogo više primedbi bih imao ja, a ne smem da ih izgovaram", dodao je Vučić.\nTokom intervjua, predsednik je poručio i da se neće dozvoliti nasilje na protestima, kao ni nasilno upadanje u institucije i prebijanje ljudi.\nUpitavši da li u diktatorskom režimu građani na ulicama noše vešala, Vučić je govorio i o tome kako će se okončati njegova vlast.\n"Hoće kraj, uskoro, ali ne kad to hoće Đilas, Jeremić i Obradović, već kad to budem želeo, kad to bude želeo narod", naglasio je Vučić.\nBorila sam se koliko sam mogla\nOpet gori brdo Gorica\nPotrošačka korpa u avgustu 641,8 eura\nNajnovija ekološka tehnologija koju primjenjuje američko-norveški…\nVlada “preuzela rad” Odbora za izborne reforme zbog RTCG-a


Remington S 1450 presa za kosu cena, cene Srbija, prodaja Beograd Novi Sad Niš\nRemington S 1450 presa za kosu cene\nRemington S1450 Tip ploče Keramička - Keramicka ploca, snaga 14 W, Visoki stepen zagrevanja - 215 C, LED indikator, 36 meseci garancije... specifikacija\ncena od 2.790,00 do 3.299,00 din | prodavnica (11)\nKeramicka ploca, snaga 14 W, Visoki stepen zagrevanja - 215 C, LED indikator, 36 meseci garancije\nBeurer HT53 styler za kosu styler za kosu\nEPonuda nije internet prodavnica već Vam omogućava da brzo i lako nađete najjeftiniji Remington S 1450, pregledate akcije za Remington S 1450 u prodaji, prodavnice Beograd, Novi Sad, Niš... Naš cilj je da kupci budu što bolje informisani o ponudi Remington S1450 na tržištu Srbije. Vrlo lako nalazite željeni proizvod za kategoriju Prese za kosu cene, ne morate da lutate od sajta do sajta za Remington Prese za kosu, sve Vam je na jednom mestu. Naši operateri svakodnevno ažuriraju cene za Remington S1450 ali je potrebno da proverite cenu i dostupnost sa PRODAVCEM, kao i načine isporuke i plaćanja. EPonuda ne može da garantuje potpunu tačnost specifikacije i slika za Remington S 1450. Pre kupovine, podatke proverite na sajtu PROIZVOĐAČA. Preporučljivo je da ostavite komentar i ocenu za Remington S 1450.


Šta još ne znamo o sudbini Draže Mihailovića - Užice Oglasna Tabla\nŠta još ne znamo o sudbini Draže Mihailovića\n8 августа, 2018 0225\nPremijerki Ani Brnabić je nedavno u Vašingtonu uručeno pismo kopredsedavajućeg Srpskog kokusa u američkom kongresu Teda Poa koji traži da se obelodani sav materijal koji se odnosi na suđenje i ubistvo Draže Mihailovića. Po u pismu podseća da je Mihailović učestvovao u spasavanju američkih pilota u Pranjanima, tokom Drugog svetskog rata. Postavlja se pitanje: koji to detalji o suđenju i ubistvu Draže Mihajlovića još nisu poznati?\nOko 500 savezničkih pilota, uglavnom američkih, spaseno je iz Pranjana kod Gornjeg Milanovca, uz pomoć Jugoslovenske vojske u otadžbini Dragoljuba Mihailovića. Uz podsećanje na taj događaj, kongresmen dodaje da o dugom prijateljstvu treba obrazovati nove generacije Srba i Amerikanaca.\nIstoričar Srđan Cvetković podseća da je američki predsednik Hari Truman odlikovao Dražu Miahilovića tokom 1947. godine, a da su i drugi predsednici, kao što je Dvajt Ajzenhauer, izrazili pozitivno mišljenje o njegovom pokretu.\nNjegov kolega, istoričar Srđan Milošević, ima drugačiji pogled na Mihailovićevu ulogu .\n„Ukoliko srpsko – američki odnosi zavise od nekakve sveukupne rehabilitacije Dragoljuba Mihailovića i svega onoga što je njegov lik i delo, onda ti odnosi nemaju perspektivu“, smatra Milošević.\nPitanje je, međutim, može li Srbija da odgovori na zahtev iz Amerike.\nSrđan Cvetković kaže da je sva dokumentacija već obelodanjena 2009. i 2010, za vreme rada Komisije za utvrđivanje okolnosti Mihailovićeve smrti.\n„U principu, sve je rasvetljeno osim mesta egzekucije tako da ja i ne znam na šta bi se odnosio ovaj zahtev jer država Srbija je kroz rad ovih komisija prilično otvorila arhive“, objašnjava Cvetković.\nAli, pismo iz Amerike ponovo je otvorilo polemiku o liku i delu Mihailovića.\n„Ogromna građa postoji iz Drugog svetskog rata, vrlo dobro dokumentuje kolaboraciju Mihailovića sa okupatorima, njegovu umešanost u zločine i protiv civilnog stanovništva i protiv zarobljenih pripadnika narodnooslobodilačkog pokreta. Ne postoji nekakav korpus dokumenta koji bi mogao na bilo koji način promeniti tu vrlo jasno jasnu i čvrsto utemeljenu istorijsku stvarnost“, ističe Srđan Milošević.\nSrđan Cvetković konstatuje da kod nas, nažalost, još uvek postoji ta snažna podela na četnike i partizane, „gde jedna strana uporno negira da smo imali dva antifašistička pokreta“.\n„Jesu, činili su zločine i jedni i drugi, jesu negde lokalno su sarađivali i jedni i drugi kao i u svakom ratu iz taktičkih razloga, ali njihova suština j zapravo izrazito antifašistička, to se vidi iz dokumenta, iz četničkih arhiva i i z partizanskih arhiva“, ukazuje Cvetković.\nDraža Mihailović rehabilitovan je 2015, kada mu je poništena presuda kojom je osuđen na smrt i vraćena građanska prava.\nPlata lekara 91.000, nastavnika 67.500 Kako će izgledati novi sistem platnih razreda od 1. januara 2019\nPečene paprike u sosu od kiselog mleka: Kad jednom ispečete “miš-maš” u rerni vraćaćete mu se iznova


Izložba o Dioru oborila rekord: Posetioci ČETIRI SATA stajali u redu da vide haljine\nIzložba "Kristijan Dior, krojač snova" (Christian Dior, couturier du reve), koja je zatvorena u nedelju posle šest meseci trajanja, oborila je sve rekorde ovog muzeja starog 112 godina. Ljudi su čekali u proseku po četiri sata u redu da vide neke od najčuvenijih kreacije ove luksuzne modne kuće.\nPostavka je bila posvećena 70. godišnjici od osnivanja kompanije i pričala priču o istorijatu brenda preko 300 haljina visoke mode koje su nosile zvezde od Marlen Ditrih do Rijane.\nMeđutim, bil je nekih koji su kritikovali ovaj koncept. Novinarka Anjes Poarije iz časopisa "Marianne" žestoko je napala uglednu instituciju, koja se nalazi odmah do Luvra, da se prodala i postala "izlog za komercijalne brendove, pod maskom umetnosti", pomenuvši usput još jednu popularnu izložbu posvećenu Barbi lutkama, takođe održanu u Muzeju dekorativnih umetnosti.\nDirektor muzeja David Kameo rekao je da je izložba dala neophodan finansijski podstrek muzeju koji će biti iskorišćen za popravku studija za restauracije.\nOn se nada da će i sledeća postavka sa modnom tematikom, planirana za mart, posvećena misterioznom belgijskom dizajneru Martenu Maržijeli dok je radio za "Ermes" (Hermes), takođe privući brojne posetioce.\nUprkos rekordnoj poseti u Muzeju dekorativnih umetnosti, izložba o Dioru bila je daleko od najpopularnije u Parizu 2017. Ta titula pripala je "Ikonama moderne umetnosti" u Fondaciji Luja Vitona koja je privukla 1,2 miliona ljudi i predstavila najbolje iz zbrike Sergeja Ščukina, nekih 250 dela koja su sada prvi put bila izložena van Rusije.\nFoto: Musée des Arts Décoratifs / Adrien Dirand / Promo\nMuzej dekorativnih umetnosti Pariz\nIzložba 48 umetnika i članova ULUPUDS u Nišu